open-index/open-wikipedia-markdown huggingface dataset:
സാക്രമെന്റൊ അന്താരാഷ്ട്ര വിമാനത്താവളം

കാലിഫോർണിയയിലെ സാക്രമെന്റൊ കൌണ്ടിയിൽ, സാക്രമെന്റൊ നഗരകേന്ദ്രത്തിന് 10 മൈൽ (16 കിലോമീറ്റർ) വടക്കുപടിഞ്ഞാറായി സ്ഥിതിചെയ്യുന്ന ഒരു വിമാനത്താവളമാണ് **സാക്രമെന്റൊ അന്താരാഷ്ട്ര വിമാനത്താവളം**. സാക്രമെന്റൊ കൗണ്ടി എയർപോർട്ട് സിസ്റ്റം ആണ് ഈ വിമാനത്താവളത്തിൻറെ നടത്തിപ്പ് നിർവ്വഹിക്കുന്നത്. സൗത്ത്‍വെസ്റ്റ് എയർലൈൻസ് ഇവിടനിന്നുള്ള പകുതിയോളം വിമാനയാത്രക്കാരെ വഹിക്കുന്നു.

## ചരിത്രം
സാക്രമെന്റൊ അന്താരാഷ്ട്ര വിമാനത്താവളം 1967 ഒക്ടോബർ 21 ന് സാക്രമെന്റൊ മെട്രോപോളിറ്റൻ എയർപോർട്ട് ആയി, 8600 അടി നീളമുള്ള റൺവേയോടുകൂടി തുറക്കപ്പെട്ടു.

## ചിത്രശാല

File:Sac baggage claim.JPG|Baggage Claim at Terminal A
File:Sacramento International Airport Terminal A.JPG|Loading Zone Terminal A
File:SMF Term B 3933 01.JPG|Overview of the Ticketing deck at Terminal B
File:SMF Term B 3937 05.JPG|Connecter from Terminal B to Concourse Building
File:SMF Term B 3938 06.JPG|The third floor (shopping plaza) at Terminal B
File:Sacramento International Airport 2.jpg|Gates at the Terminal B Concourse
File:SMF Term B 3939 07.JPG|Elevators on Terminal B's third floor
File:Sacramento Airport (105357606).jpg|Dennis Oppenheim's "Flying Garden" installation (2005) outside the parking garage
File:Shuttle Train (6785723660).jpg|Terminal B Automated People Mover


## അവലംബം

## External links
*

*
*Sacramento International Airport (official site)

വർഗ്ഗം:കാലിഫോർണിയ
മഡേര കൗണ്ടി

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തിൻറെ ഭൂമിശാസ്ത്രപരമായ മദ്ധ്യ ഭാഗത്തു സ്ഥിതിചെയ്യുന്ന ഒരു കൗണ്ടിയാണ് **മഡേര കൗണ്ടി**. ഔദ്യോഗികമായി ഇത് 'കൗണ്ടി ഓഫ് മഡേര' എന്നറിയപ്പെടുന്നു. 2010 ലെ അമേരിക്കൻ ഐക്യനാടുകളിലെ സെൻസസ് പ്രകാരമുള്ള ഈ കൗണ്ടിയിലെ ജനസംഖ്യ 150,865 ആയിരുന്നു. കൗണ്ടി സീറ്റ് മഡേര നഗരത്തിലാണ്.

## അവലംബം

## പുറം കണ്ണികൾ
* 
* Madera County GenWeb - Genealogy
* Madera County History—Transcription of 1933 document on the county's history
* Oakhurst Area Chamber of Commerce
* Yosemite Sierra Visitors Bureau
* *[http://www.maderatribune.com/ Madera Tribune]*, newspaper for the western half of the county founded March 31, 1892
* Superior Court of Madera County
* Madera County Library
* Madera Community Hospital 
* Madera Values Quarterly Magazine

വർഗ്ഗം:കാലിഫോർണിയയിലെ കൗണ്ടികൾ
സാക്രമെൻറോ-സാൻ ജോയക്വിൻ നദി ഡെൽറ്റ

അമേരിക്കൻ ഐക്യനാടുകളിലെ ഒരു സംസ്ഥാനമായ വടക്കൻ കാലിഫോർണിയയിലെ നദീമുഖ ഡെൽറ്റ പ്രദേശമാണ് **സാക്രമെൻറോ-സാൻ ജോയക്വിൻ നദി ഡെൽറ്റ.** സൂയിസൺ ഉൾക്കടലിൽ പതിക്കുന്ന സാക്രമെൻറൊ നദിയുടെയയും സാൻ ജോയക്വിൻ നദിയുടെയും പടിഞ്ഞാറെ അരികിലുള്ള മധ്യതാഴ്വരയിൽ കാണപ്പെടുന്ന ഡെൽറ്റയാണിത്. കാലിഫോർണിയ സംസ്ഥാനത്തെ ജലസ്രോതസ്സ് നിയന്ത്രണ സമിതി പ്രസിദ്ധീകരിക്കുന്ന കാലിഫോർണിയ ബേയ്സ് ആൻഡ് ഇസ്റ്റ്യൂറിയസ് പോളിസിയിൽ ഡെൽറ്റയുടെ സംരക്ഷണത്തെക്കുറിച്ച് മനസ്സിലാക്കാൻ സാധിക്കുന്നു. 2,800ചതുരശ്രകിലോമീറ്റർ ഡെൽറ്റ പ്രദേശമാണിത്.

## അവലംബം

## പുറത്തേയ്ക്കുള്ള കണ്ണികൾ

* California Delta Chambers and Visitors Bureau
* Sacramento-San Joaquin Delta Conservancy
* Delta Wetlands Project
* Sacramento-San Joaquin Delta Atlas  at California Department of Water Resources
* Bay-Delta: Levees, Climate Change, and Water Quality
* What is this place called the Delta? (slideshow) 
* Delta Waterways  at California Department of Water Resources
* SFGate: Deluge in the Delta (4 Jun 2004) 
*Cnet – Visiting SF Bay (and delta) in a warehouse. Article by Daniel Terdimen, photos by James Martin, Cnet News, Aug 27, 2007
*Cnet – Barge-scale cleanup in California waterways (photos), by James Martin, March 20, 2010
*Cnet – Engineering a massive cleanup of toxic waterways (photos), by James Martin, March 20, 2010
*San Joaquin Delta Land Reclamation Photographs, ca. 1904–1907, The Bancroft Library

വർഗ്ഗം:കാലിഫോർണിയയുടെ ഭൂമിശാസ്ത്രം
താര കല്യാൺ

കേരളത്തിൽ നിന്നുള്ള ഒരു നർത്തകിയും, ചലച്ചിത്ര-ടെലിവിഷൻ അഭിനേതാവുമാണ് **താര കല്യാൺ**. മലയാളത്തിൽ നിരവധി ചലച്ചിത്രങ്ങളിലും ടെലിവിഷൻ പരമ്പരകളിലും അവർ അഭിനയിച്ചിട്ടുണ്ട്. ഭരതനാട്യം,കുച്ചിപുടി,മോഹിനിയാട്ടം നർത്തകിയാണ്.2016-ൽ മികച്ച സ്വഭാവ നടിക്കുള്ള ഏഷ്യാനെറ്റ് ടെലിവിഷൻ പുരസ്കാരം നേടി.

## വ്യക്തിജീവിതം
കല്യാണ കൃഷ്ണന്റെയും,സുഭലക്ഷ്മിയുടെയും മകളായി 1967-ലാണ് ജനനം. അവരുടെ ഭർത്താവ്,നർത്തകനും അഭിനേതാവുമായിരുന്നു.2017-ൽ അന്തരിച്ചു.

## ചലച്ചിത്രരേഖ
* Next Token Number
* Kabeerinte Divasangal
* Jamalinte Punchiri (2024)
* August 27 (2023).... Prameela
* Run Kalyani (2022) .... Chithra
* Lucifer (2019).... Hostel Warden
* Thattumpurath Achuthan  (2018).... Nirmala
* Sukhamano Daveede (2018).... Daveed's mother
* Thanaha (2018).... Subhadra
* Pokkiri Simon (2017) .... Sree
* Ezra (2017) ... Priya's mother
* Kuttikalundu Sookshikkuka (2016)
* Kattappanayile Rithwik Roshan (2016) ... Neethu's relative
* Lord Livingstone 7000 Kandi (2015) ... Ananthu's sister
* Ivan Maryadaraman (2015) ... Rajalekshmi
* Avarude Veedu 
* Haram (2015) ... Isha's mother 
* Alif (2015) ... Hajiyar's wife
* Angels (2014) ... Dr.Sandra Mary
* Parankimala  (2014) ... Narayani
* Pranayakatha (2014) ... 
* Rose Guitarinaal  (2013) ... Joe Alex's mother
* Caribbeans (2013) ... Collector  
* Thiruvambadi Thamban (2012) ...
* Thaskara Lahala  (2010)
* Ammanilavu (2010) ... Nandhini
* April Fool (2010) ... Malathi  
* Ringtone (2010) ...   
* Puthiya Mukham  (2009) ... Anjana's aunt
* Meghatheertham (2009) ... 
* Thirakkatha (2008) ... Dr.Vasanthi
* Rappakal (2005) ... Urmila
* Perumazhakkalam  (2004)
*  Uthara (2003) ... Muthulakshmi
* Stop Violence  (2002) ... Adv.Pauly 
* Nizhalkkuthu (2002) ... Madhavy
* Jeevan Masai (2001) ... Vipinan's wife
* Mukha Chithram (1991) ...
* Nayanangal (1989) ...
* Marikkunnilla Njan (1988) ...
* Sukhamo Devi (1986) ...
* Amme Bhagavathi (1986) ... Chottanikkara Devi

## ടെലിവിഷൻ പരമ്പരകളിൽ

## നാടകം
* Mughaavaranam
* Kayangal

## ടെലിവിഷൻ പരിപാടികൾ
* Snehitha (Amrita TV)
* Onnum Onnum Monnu (Mazhavil Manorama)
* 2 Crore Apple Mega Star (Jeevan TV)
* Patturumal (Kairali TV)
* Nammal Thammil (Asianet)
* Tharodayam New Face Hunt (Asianet)

## അവലംബങ്ങൾ

വർഗ്ഗം:1965-ൽ ജനിച്ചവർ
വർഗ്ഗം:ഭരതനാട്യ നർത്തകർ
വർഗ്ഗം:ഇന്ത്യൻ ടെലിവിഷൻ നടിമാർ
വർഗ്ഗം:കുച്ചിപ്പുടി കലാകാരന്മാർ
വർഗ്ഗം:ജീവിച്ചിരിക്കുന്നവർ
വർഗ്ഗം:മോഹിനിയാട്ടം നർത്തകർ
വർഗ്ഗം:കേരളത്തിലെ നർത്തകർ
അൾജീരിയൻ സിനിമ

വടക്കേ ആഫ്രിക്കൻ രാജ്യമായ അൾജീരിയയുടെ സിനിമാ വ്യവസായത്തെ **അൾജീരിയൻ സിനിമ** സൂചിപ്പിക്കുന്നു.

## കൊളോണിയൽ കാലഘട്ടം
ഫ്രഞ്ച് കോളനിവൽക്കരണ കാലഘട്ടത്തിൽ, സിനിമകളെ ഫ്രഞ്ച് കൊളോണിയൽ ഭരണകൂടത്തിന്റെ പ്രചരണ ഉപകരണമായി ഉപയോഗിച്ചിരുന്നു. അൾജീരിയയിൽ ചിത്രീകരിക്കപ്പെടുകയും പ്രാദേശിക ജനങ്ങൾ വീക്ഷിക്കുകയും ചെയ്തെങ്കിലും ഈ കാലഘട്ടത്തിലെ ഭൂരിഭാഗം അൾജീരിയൻ സിനിമകളും  യൂറോപ്യൻമാരാണ്  സൃഷ്ടിച്ചത്. കൊളോണിയൽ പ്രചരണ ഫിലിമുകൾ പലപ്പോഴും കോളനിയൻ ജീവിതത്തിന്റെ ഒരു സ്ഥിരസങ്കല്പമായി മാറി. ബഹുഭാര്യത്വം പ്രാദേശിക സംസ്കാരവും ചിത്രങ്ങളിൽ കാണപ്പെടുന്നു. അത്തരം ഒരു സിനിമക്ക് ഉദാഹരണമാണ് 1928 ലെ ആൽബർട്ട് ഡ്യൂറകിന്റെ ലേ ഡിസയർ .

## അൾജീരിയൻ സിനിമയുടെ ഉദയം
1962-ൽ അൾജീരിയ ഒരു സ്വതന്ത്ര രാജ്യമായി മാറി. 1960 കളിലും 1970 കളിലും അൾജീരിയൻ സിനിമകളിൽ ശ്രദ്ധ നേടിയ ഒരു വിഷയം കൂടിയാണ് ഇത്.

മുഹമ്മദ് ലഖ്ദാർ-ഹമീനയുടെ സഭാവിശ്വാസ സിനിമയായ 1967-ലെ ദി വിൻഡ്സ് ഓഫ് ദ ഓറെസ് ഒരു ഗ്രാമീണ കർഷക കുടുംബത്തെ കൊളോണിയലിസവും യുദ്ധവും നശിപ്പിച്ച കഥ പറയുന്നു. 1967-ലെ കാൻ അന്താരാഷ്ട്ര ചലച്ചിത്രമേളയിൽ മികച്ച ഫിലിം അവാർഡ് ഈ സിനിമ നേടി. അൾജീരിയയ്ക്ക് പുറത്ത്, ഈ കാലഘട്ടത്തിലെ ഏറ്റവും പ്രസിദ്ധമായ സിനിമകളിൽ ഒന്നാണ് 1966-ലെ ദി ബാറ്റിൽ ഓഫ് അൽജിയേഴ്സ്, അൾജീരിയൻ-ഇറ്റാലിയൻ സിനിമ, മൂന്നു ഓസ്കാർ നോമിനേഷനുകൾ നേടി.

### ഈ കാലഘട്ടത്തിലെ  അൾജീരിയൻ സിനിമയുടെ മറ്റ് ഉദാഹരണങ്ങൾ
1970-ൽ അഹമ്മദ് റച്ചെടി  സംവിധാനം ചെയ്ത ദി ഓപിയം ആൻഡ് ദി സ്റ്റിക്ക്, 1972-കളിൽ അമർ ലാസ്ക്രി സംവിധാനം ചെയ്ത പെട്രോൾ ഇൻ ദി ഈസ്റ്റ്, അഹമ്മദ് ലള്ളേം സംവിധാനം ചെയ്ത പ്രൊഹിബിറ്റഡ് ഏരിയ,  1975-ൽ മുഹമ്മദ് ലഖ്ദാർ-ഹമീന സംവിധാനം ചെയ്ത ക്രോണിക്കിൾ ഓഫ് ദി ഇയർസ് ഓഫ് ഫയർ, 1963-ലെ യുദ്ധാനന്തര പ്രശ്നങ്ങളെക്കുറിച്ചുള്ള കോസ്റ്റ-ഗാവ്രസിന്റെ ഓസ്കാർ വിന്നിങ് ഡോക്യുമെന്ററിയായ പീപ്പ്ൾ എൻ മാർഷെ തുടങ്ങിയവയാണ്.

## സമകാലിക ചലച്ചിത്രം
1980 കളിൽ അൾജീരിയൻ സിനിമ ഇടിഞ്ഞു. പ്രധാന നിർമ്മാണങ്ങൾ അപൂർവമായി. അൾജീരിയൻ സിനിമയ്ക്ക് സർക്കാർ തലത്തിൽ  സബ്സിഡി പ്രഖ്യാപിച്ചു. എന്നിട്ടും, അറബി ഭാഷയിൽ ചിത്രീകരിച്ച മുഹമ്മദ് ഔകാസ്സിയുടെ 1994-ലെ കോമഡി ചിത്രമായ കാർണിവൽ ഫൈ ഡാച്ചറ പോലെയുള്ള കുറച്ച്‌ ചിത്രങ്ങൾ മാത്രമേ വിജയിച്ചിട്ടുള്ളൂ. തുടർന്ന്, 1996-ൽ സംവിധായകൻ മെർസാക് അള്ളോക്ഷേയുടെ അത്മാനെ  അലിയേറ്റും സലൂട്ട് കസിനും ഈ കാലഘട്ടത്തിൽ പുറത്തിറങ്ങി. ഇവയും കോമഡി ചിത്രങ്ങളായിരുന്നു.

## ഇതും കാണുക
* List of Algerian films
* Centre Algerien de la Cinematographie
* Cinema of the world
* Culture of Algeria

## അവലംബം

## പുറത്തുനിന്നുള്ള കണ്ണികൾ
* Guy Austin, *Algerian National Cinema*, Manchester University Press, 2012, 978-0-7190-7993-1
വർഗ്ഗം:അൾജീറിയൻ ചലച്ചിത്രം
വർഗ്ഗം:അൾജീറിയ
വർഗ്ഗം:ചലച്ചിത്രം
ജാവനീസ് ഭാഷ

ഇന്തോനേഷ്യയിലെ മദ്ധ്യ-കിഴക്കൻ ജാവയിലെ ജനങ്ങളുടെ ഭാഷയാണ് **ജാവനീസ്** (**Javanese**  (, **'; ) (colloquially known as , **'; ) 9.8 കോടിയോളം ആളുകളുടെ മാതൃഭാഷയാണിത് ഇത് ഇന്തോനേഷ്യയിലെ ജൻസംഖ്യയുടെ 42 ശതമാനത്തോളം വരും. മലേഷ്യ, സിംഗപ്പൂർ എന്നിവിടങ്ങളിലും ഈ ഭാഷ സംസാരിക്കുന്ന ആളുകൾ താമസിക്കുന്നുണ്ട്.

ആസ്റ്റ്രോനേഷ്യൻ ഭാഷാഗോത്രത്തിലെ മലയോ-പോളിനേഷ്യൻ ഭാഷയായ ഇതിന് സമീപപ്രദേശങ്ങളിലെ ഭാഷകളായ സുൺഡനീസ്, മഡുരീസ് ,ബാലിനീസ് എന്നിവയുമായി ബന്ധമുണ്ട്. ജാവനീസ് സംസാരിക്കുന്ന മിക്ക ആളുകളും ഇന്തോനേഷ്യനും സംസാരിക്കുന്നവരാണ്.

ജാവനീസ് എഴുതുന്നത് പ്രാദേശികമായി *അക്ഷര ജാവ* (*Aksara Jawa* ꦲꦏ꧀ꦱꦫꦗꦮaksarajawa) എന്നറിയപ്പെടുന്ന ജാവനീസ് ലിപി , ലത്തിൻ ലിപി എന്നിവ ഉപയോഗിച്ചാണ്. ബ്രഹ്മി ലിപി, പല്ലവ ലിപി, കവി ലിപി എന്നിവയിൽനിന്നും ഉരുത്തിരിഞ്ഞതാണ് ജാവനീസ് ലിപി. 

## അവലംബം

വർഗ്ഗം:ഇന്തോനേഷ്യയിലെ ഭാഷകൾ
വർഗ്ഗം:അഗ്ലൂട്ടിനേറ്റീവ് ഭാഷകൾ
തെഹാമ കൗണ്ടി

**തെഹാമ കൗണ്ടി** ( ), അമേരിക്കൻ ഐക്യനാടുകളിൽ കാലിഫോർണിയയുടെ വടക്കൻ ഭാഗത്തു സ്ഥിതിചെയ്യുന്ന ഒരു  ഒരു കൗണ്ടിയാണ്. 2010 ലെ അമേരിക്കൻ ഐക്യനാടുകളിലെ സെൻസസ് രേഖകൾ പ്രകാരം ഈ കൗണ്ടിയിലെ  ജനസംഖ്യ 63,463 ആയിരുന്നു. റെഡ് ബ്ലഫ് ആണ് ഈ കൌണ്ടിയുടെ കൗണ്ടി സീറ്റും ഏറ്റവും വലിയ നഗരവും.

## ചരിത്രം
1856 ൽ ബട്ട്, കൊലുസ, ശാസ്ത കൗണ്ടികളുടെ ഭാഗങ്ങൾ അടർത്തിയെടുത്താണ് തെഹമാ കൗണ്ടി രൂപവത്കരിച്ചത്.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
ലേക്ക് കൗണ്ടി

**ലേക്ക് കൗണ്ടി**, അമേരിക്കൻ ഐക്യനാടുകളിൽ കാലിഫോർണിയ സംസ്ഥാനത്തിൻറെ വടക്കൻ-മദ്ധ്യ ഭാഗത്ത് സ്ഥിതി ചെയ്യുന്ന ഒരു കൗണ്ടിയാണ്. 2010 ലെ അമേരിക്കൻ ഐക്യനാടുകളിലെ സെൻസസ് രേഖകൾ പ്രകാരമുള്ള ഈ കൗണ്ടിയിലെ  ജനസംഖ്യ 64,665 ആയിരുന്നു. ലേക് പോർട്ട് ആണ് കൗണ്ടി സീറ്റ്.  കൗണ്ടി അതിൻറെ പേരു കടമെടുത്തിരിക്കുന്നത് പൂർണ്ണമായും കാലിഫോർണിയയിൽ സ്ഥിതിചെയ്യുന്നതും കൗണ്ടിയിലെ പ്രമുഖ ഭൂപ്രകൃതി സവിശേഷതയുമായ സ്വാഭാവിക തടാകമായ ക്ലിയർ ലേക്കിൽനിന്നാണ്. തഹോയെ തടാകം ഭാഗികമായി നെവാദയിലും സാൾട്ടൺ സീ വെള്ളപ്പൊക്കത്താലും രൂപം കൊണ്ടതാണ്).

## അവലംബം

വർഗ്ഗം:കാലിഫോർണിയയിലെ കൗണ്ടികൾ
സാക്കറി ക്വിന്റോ

ഒരു അമേരിക്കൻ നടനും, ചലച്ചിത്ര നിർമ്മാതാവുമാണ് **സാക്കറി ജോൺ ക്വിന്റോ** (ജനനം: ജൂൺ 2, 1977). 2006-ൽ പുറത്തിറങ്ങിയ ശാസ്ത്ര ഫിക്ഷൻ നാടക പരമ്പര ഹീറോസ് (2009-2010), സ്റ്റാർ ട്രെക്ക് (2009), സ്റ്റാർ ട്രെക്ക് ഇൻ ടു ഡാർക്ക്നസ് (2013), സ്റ്റാർ ട്രെക്ക് ബിയോൺഡ് (2016) 
അമേരിക്കൻ ഹൊറർ സ്റ്റോറി: അസൈലം തുടങ്ങിയവയിലെ പ്രകടനങ്ങളിലൂടെയാണ് അറിയപ്പെടുന്നത്. ഇത് കൂടാതെ 
ടെലിവിഷൻ പരമ്പരകളായ സോ നൊട്ടോറിയസ്, ദ സ്ളാപ്പ്, 24 എന്നിവയിലും അദ്ദേഹം ചെറിയ വേഷങ്ങളിൽ പ്രത്യക്ഷപ്പെട്ടു. 

## ചെറുപ്പകാലം
പിറ്റ്സ്ബർഗിൽ ജനിച്ച ക്വിന്റോ പെൻസിൽവാനിയയിലെ ഗ്രീൻ ട്രീയുടെ പ്രദേശത്താണ് വളർന്നത്. അദ്ദേഹം സെന്റ് സൈമൺ, ജ്യൂഡ് കത്തോലിക് സ്കൂൾ എന്നിവിടങ്ങളിൽ പഠിച്ചു. അദ്ദേഹത്തിന്റെ അമ്മ, മാർഗരറ്റ് ജെ. മാർഗോ, ഒരു നിക്ഷേപ സ്ഥാപനത്തിലും, പിന്നീട് ഒരു മജിസ്ട്രേറ്റ് ഓഫീസിലും ജോലി ചെയ്തു. ക്വിന്റോയ്ക്ക് ഏഴ് വയസ്സ് ഉള്ളപ്പോൾ അച്ഛൻ ജോസഫ് ജോൺ "ജോ ക്വിന്റോ" ക്യാൻസർ മൂലം മരിച്ചു. പിന്നീട് ക്വിന്റോയും സഹോദരൻ ജോയും അവരുടെ അമ്മയുടെ സംരക്ഷണത്തിലാണ് വളർന്നത്.  അദ്ദേഹം കത്തോലിക്കാ കുടുംബ ത്തിലാണ് വളർന്നത്. അദ്ദേഹത്തിന്റെ പിതാവ് ഇറ്റാലിയൻ വംശജനും അമ്മയും ഐറിഷ് വംശജയുമാണ്.  1995-ൽ സെൻട്രൽ കാത്തലിക് ഹൈസ്കൂളിൽനിന്ന് പഠനം പൂർത്തിയാക്കിയ അദ്ദേഹം, തുടർന്ന് കാർണഗി മെല്ലൺ യൂണിവേഴ്സിറ്റി സ്കൂൾ ഓഫ് ഡ്രാമയിൽ നിന്ന് 1999-ൽ ബിരുദം നേടി.   

## അഭിനയ ജീവിതം

### ചലച്ചിത്രം

### ടെലിവിഷൻ

### അരങ്ങ്

## പുരസ്കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ
* 
* 
* TCM Movie Database 
* 
വർഗ്ഗം:1977-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:ജീവിച്ചിരിക്കുന്നവർ
അലിസിയ വികാന്തർ

**അലിസിയ അമാൻഡാ വികാന്തർ** (ജനനം: ഒക്ടോബർ 3 1988) ഒരു സ്വീഡിഷ് ചലച്ചിത്ര നടിയും മുൻ നർത്തകിയുമാണ്. ഗോഥൻബർഗിൽ ജനിച്ച അവർ ഒരു ചെറിയ കുട്ടിയായിരിക്കുമ്പോൾ തന്നെ ഗോഥൻബർഗ് ഓപ്പറ ഹൗസിൽ ചെറിയ വേഷങ്ങളിൽ അഭിനയിച്ചു. സ്റ്റോക്ക്ഹോമിലെ റോയൽ സ്വീഡിഷ് ബാലെ സ്കൂളിലും ന്യൂയോർക്കിലെ സ്കൂൾ ഓഫ് അമേരിക്കൻ ബാലെയിലും ചേർന്ന് ബാലെ നൃത്തം അഭ്യസിച്ചു. സ്വീഡിഷ് ഷോർട്ട് ഫിലിമുകളിലും ടെലിവിഷൻ സീരിയലുകളിലും അഭിനയിച്ചു കൊണ്ട് അവരുടെ പ്രൊഫഷണൽ അഭിനയ ജീവിതം തുടങ്ങി. ടെലിവിഷൻ നാടകമായ അന്ദ്ര അരനിനിൽ (2008-10) അവതരിപ്പിച്ച ജോസ്ഫിൻ ജൊർൻ ടെഗെബ്രാൻഡ് എന്ന കഥാപാത്രത്തിന് വടക്കൻ യൂറോപ്പിൽ അംഗീകാരം ലഭിച്ചു.

തന്റെ ആദ്യ ചിത്രം പ്യുവറിലെ അഭിനയത്തിന് വികാന്തർ മികച്ച നടിക്കുള്ള ഗുൽഡ്ബാഗ് അവാർഡ് നേടി. 2012 ൽ ജോ റൈറ്റ് സംവിധാനം ചെയ്ത അന്നാ കരിനീന എന്ന ചിത്രത്തിൽ കിറ്റി രാജകുമാരിയുടെ വേഷവും അതേവർഷം തന്നെ ഇറങ്ങിയ ഡാനിഷ് ചിത്രം എ റോയൽ അഫയറിലെ ക്വീൻ കരോലിൻ മാതിൽഡയുടെ വേഷവും അംഗീകാരം നേടി കൊടുത്തു. 2013-ൽ "ഹോട്ട്" എന്ന സ്വീഡിഷ് ചിത്രത്തിൽ അഭിനയിച്ചു. കൂടാതെ അതേ വർഷം തന്നെ ജൂലിയൻ അസ്സാഞ്ചിന്റെ ജീവചരിത്രവുമായി ബന്ധപ്പെട്ട "ദി ഫിഫ്ത് എസ്റ്റേറ്റ്" എന്ന ചിത്രത്തിൽ അഭിനയിച്ചു. 

2014, 2015 വർഷങ്ങളിൽ, ആക്റ്റിവിസ്റ്റായ ടെസ്റ്റമെന്റ് ഓഫ് യൂത്ത് എന്ന ചിത്രത്തിൽ വെരാ ബ്രിട്ടൻ എന്ന ആക്ടിവിസ്റ്റിന്റെ വേഷത്തിലും എക്‌സ് മെഷീനാ എന്ന ചിത്രത്തിൽ ഒരു ഹ്യൂമനോയ്ഡ് റോബോട്ടിന്റെ വേഷവും അവതരിപ്പിച്ചു. എക്‌സ് മെഷീനയിലെ വേഷത്തിന് ഗോൾഡൻ ഗ്ലോബ്, ബാഫ്റ്റ നാമനിർദ്ദേശങ്ങൾ ലഭിച്ചു. 2015 ൽ തന്നെ ഇറങ്ങിയ ഡാനിഷ് ഗേൾ എന്ന ചിത്രത്തിന് മികച്ച സഹനടിക്കുള്ള അക്കാദമി അവാർഡും, സ്ക്രീൻ ആക്ടേഴ്സ് ഗിൽഡ് അവാർഡും ലഭിച്ചു. 2018 പുറത്തിറങ്ങാനിരിക്കുന്ന ടോംബ് റൈഡർ എന്ന ചിത്രത്തിൽ അലിസിയ ലാറ ക്രോഫ്റ്റ് ആയി അഭിനയിക്കും. 

## അഭിനയ ജീവിതം

### ചലച്ചിത്രം

### ടെലിവിഷൻ

## അവലംബം

## ബാഹ്യ കണ്ണികൾ
* 

വർഗ്ഗം:1988-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
നോവ സ്കോട്ടിയ

**നോവ സ്കോട്ടിയ** (ലാറ്റിൻ ഭാഷയിൽ "ന്യൂ സ്കോട്ലാൻഡ്") കാനഡയിലെ പത്ത് പ്രവിശ്യകളിൽ ഒന്നാണ്‌. അറ്റ്ലാൻറിക് കാനഡയുടെ ഭാഗമായ നാലു പ്രവിശ്യകളിൽ ഒന്നായ ഇത്, 55,284 ചതുരശ്ര കിലോമീറ്റർ വലിപ്പവുമായി, കാനഡയിലെ ഏറ്റവും ചെറിയ രണ്ടാമത്തെ പ്രവിശ്യയാണ്. ഹ്യാലിഫാക്സ് ആണ് പ്രവിശ്യാ തലസ്ഥാനം. കേപ് ബ്രെട്ടൻ ദ്വീപ് അടക്കം 3,800 തീരദേശ ദ്വീപുകൾ നോവ സ്കോട്ടിയയുടെ ഭാഗമാണ്. 2016 ലെ കണക്കുപ്രകാരം ഇവിടുത്തെ ജനസംഖ്യ 923,598 ആണ്. പ്രിൻസ് എഡ്വേർഡ് ഐലന്റ് കഴിഞ്ഞാൽ ചതുരശ്ര കിലോമീറ്ററിന് 17.4 ആൾക്കാരുമായി കാനഡയിലെ രണ്ടാമത്തെ ഏറ്റവുമധികം ജനസാന്ദ്രതയുള്ള പ്രവിശ്യയാണ് നോവ സ്കോട്ടിയ.  

## ഭൂമിശാസ്ത്രം
പ്രിൻസ് എഡ്വേർഡ് ദ്വീപിന് ശേഷം കാനഡയിലെ രണ്ടാമത്തെ ചെറിയ പ്രവിശ്യയാണ് നോവ സ്കോട്ടിയ. പ്രവിശ്യയിലെ പ്രധാന ഭൂപ്രദേശമായ നോവ സ്കോട്ടിയ ഉപദ്വീപ് അറ്റ്ലാന്റിക് മഹാസമുദ്രത്താൽ വലയം ചെയ്യപ്പെട്ടതും നിരവധി തടാകങ്ങളും അഴിമുഖങ്ങളും ഉൾപ്പെടുന്നതുമാണ്. നോവ സ്കോട്ടിയയിൽ ഒരിടത്തും സമുദ്രത്തിൽ നിന്ന് 67 കിലോമീറ്ററിൽ കൂടുതൽ (42 മൈൽ) അകലമില്ല. നോവ സ്കോട്ടിയ പ്രധാന ഭൂഭാഗത്തിന്റെ വടക്കുകിഴക്കായുള്ള ഒരു വലിയ ദ്വീപായ കേപ് ബ്രെട്ടനും പ്രവിശ്യയുടെ  തെക്കൻ തീരത്തു നിന്ന് ഏകദേശം 175 കിലോമീറ്റർ (110 മൈൽ) അകലെ, കപ്പൽഛേദത്തിന് കുപ്രസിദ്ധമായ സ്ഥലമെന്ന നിലയിൽ അറിയപ്പെടുന്ന സാബിൾ ദ്വീപും പ്രവിശ്യയുടെ ഭാഗമാണ്.

നോവ സ്കോട്ടിയയിൽ പുരാതനമായ നിരവധി ഫോസിൽ പാറകളുടെ രൂപീകരണങ്ങളുണ്ട്. പ്രത്യേകിച്ച് ഫണ്ടി ഉൾക്കടലിന്റെ തീരങ്ങളിൽ ഈ രൂപീകരണങ്ങൾ  സമ്പന്നമായി കാണപ്പെടുന്നു. ഫണ്ടി ഉൾക്കടലിന്റെ തീരത്തുള്ള ഹാന്റ്‌സ്‌പോർട്ടിനടുത്തുള്ള ബ്ലൂ ബീച്ച്, ജോഗിൻസ് ഫോസിൽ ക്ലിഫ്‌സിൽ കാർബണിഫറസ് കാലഘട്ടത്തിലെ ഫോസിലുകൾ സമൃദ്ധമായി കാണപ്പെടുന്നു. പാർസ്ബോറോ പട്ടണത്തിനടുത്തുള്ള വാസൻസ് ബ്ലഫിൽ, ട്രയാസിക് കാലഘട്ടത്തിലെയും ജുറാസിക് കാലഘട്ടത്തിലെയും ഫോസിലുകൾ ഉണ്ട്. പ്രവിശ്യയുടെ വടക്കുഭാഗത്തായി കേപ് ബ്രെട്ടൺ ഹൈലാൻഡ്‌സിൽ സ്ഥിതി ചെയ്യുന്ന സമുദ്രനിരപ്പിൽ നിന്ന് 533 മീറ്റർ (1,749 അടി) ഉയരമുള്ള വൈറ്റ് ഹിൽ ആണ് ഇവിടുത്തെ ഏറ്റവും ഉയർന്ന സ്ഥലം.

## അവലംബം

## ബാഹ്യ കണ്ണികൾ
* Government of Nova Scotia
* 
വർഗ്ഗം:കാനഡയിലെ പ്രവിശ്യകൾ
വർഗ്ഗം:1867-ൽ സ്ഥാപിതമായ സാമ്രാജ്യങ്ങൾ
വർഗ്ഗം:കാനഡയിലെ പ്രവിശ്യകളും പ്രദേശങ്ങളും
സിറനോ ദെ ബെർജെറാക്

**സാവിനിയൻ ദെ സിറനോ ദെ ബെർജെറാക്** (6 മാർച്ച് 1619 – 28 ജൂലൈ 1655) 17-ാം നൂറ്റാണ്ടിൽ ജീവിച്ചിരുന്ന ഫ്രഞ്ചു സാഹിത്യകാരൻ ആയിരുന്നു. നോവലിസ്റ്റ്‌, നാടകകൃത്ത് എപ്പിസ്റ്റൊലേറിയൻ എന്നീ നിലകളിൽ പ്രശസ്തനായ അദ്ദേഹം ഒപ്പം ഒരു പട്ടാളക്കാരനും ദ്വന്ദ്വയുദ്ധത്തിൽ പങ്കെടുക്കുന്ന വ്യക്തിയുമായിരുന്നു. സ്പഷ്ടതയുള്ളതും പുതുമ ഇഷ്ടപ്പെടുകയും ചെയ്യുന്ന ഒരു എഴുത്തുകാരനായിരുന്നു അദ്ദേഹം. നാടകകൃത്ത് ആയ എഡ്മന്റ് റോസറ്റൻഡ് (1868-1918) ന്റെ പ്രശസ്ത നാടകമായ *സിറനോ ദെ ബെർജെറാക്* എന്ന നാടകത്തിൽ നിന്നാണ് ബെർജെറാകിനെ കുറിച്ച് കൂടുതൽ അറിയാൻ കഴിയുന്നത്.

## പ്രധാന കൃതികൾ

**Le Ministre d'Etat flambé (1649),
**La Lettre contre Les Frondeurs (1651)
**Comical History of the States and Empires of the Moon (1652)
**Comical History of the States and Empires of the Sun.(1652)  
**Le Pédant joué (1654) 
**La Mort d'Agrippine (1654)
**The Pedant Outwitted (1654). 
**Voyage dans la Lune (1657) 
**L'Histoire comique des Étatset Empires du Soleil (1662)

== അവലംബം==

== External links ==

*
* 
*
* 
*[https://web.archive.org/web/20160201161408/http://www.levraicyrano.com/ Le Vrai Cyrano de Bergerac]&nbsp;– Biography 
*[http://www.cyranodebergerac.fr/ Cyrano(s) de Bergerac]&nbsp;– Information on fictional portrayals compared to the real person 
*[https://web.archive.org/web/20050802112906/http://www.bewilderingstories.com/special/tow.html *The Other World: Society and Government of the Moon'']&nbsp;– annotated English language edition

വർഗ്ഗം:1619 -ൽ ജനിച്ചവർ
വർഗ്ഗം:മാർച്ച് 6-ന് ജനിച്ചവർ
വർഗ്ഗം:1650-കളിൽ മരിച്ചവർ
വർഗ്ഗം:ദ്വന്ദ്വയുദ്ധക്കാർ
വർഗ്ഗം:1655-ൽ മരിച്ചവർ
വർഗ്ഗം:ഫ്രഞ്ച് നാടകകൃത്തുക്കൾ
ഭീമൻ നീർനായ്

**ഭീമൻ ഓട്ടർ** അഥവാ **ഭീമൻ നദി ഓട്ടർ** (ടെറോന്യൂറ ബ്രസീലിയൻസിസ്) ഒരു തെക്കേ അമേരിക്കൻ മാംസഭോജിയായ സസ്തനിയാണ്. മസ്റ്റിലീഡെ അഥവാ വീസൽ കുടുംബത്തിലെ ഏറ്റവും നീളമുള്ള അംഗമായ ഇവയ്ക്ക് 1.7 മീറ്റർ (5.6 അടി) വരെ നീളമുണ്ട്‌. മറ്റു മസ്റ്റിലീഡെ അംഗങ്ങളിൽ നിന്ന് വ്യത്യസ്തമായി ഇവ ഒരു സാമൂഹിക ഇനം ആണ്. ഓരോ കുടുംബ സംഘങ്ങളിലും സാധാരണ മൂന്നു മുതൽ എട്ട് അംഗങ്ങൾ ഉണ്ട്. പൊതുവെ സമാധാന പ്രിയരെങ്കിലും വിവിധ സംഘങ്ങൾക്കിടയിൽ സംഘർഷം ഉടലെടുക്കാറുണ്ട്. ഭീമൻ ഓട്ടർ പകൽ നേരത്തുണർന്നു പ്രവർത്തിക്കുന്ന (ഡൈയൂറിനൽ) ജീവിയാണ്. ഓട്ടർ ഗണത്തിൽ ഏറ്റവുമധികം ശബ്ദമുണ്ടാക്കുന്ന ഇനമാണ് ഇവ.  മുന്നറിയിപ്പ്, ആക്രമണം, ഉറപ്പ് എന്നിവ സൂചിപ്പിക്കുന്ന അനേകം ശബ്ദങ്ങൾ രേഖപ്പെടുത്തിയിട്ടുണ്ട്.  

ആമസോൺ നദി, പന്തനാൽ എന്നിവിടങ്ങളിൽ ഉൾപ്പെടെ ദക്ഷിണ അമേരിക്കയുടെ വടക്ക്-മദ്ധ്യ ഭാഗങ്ങളിൽ ഉടനീളം ഭീമൻ ഓട്ടർ കണ്ടുവരുന്നു. അതിന്റെ വെൽവെറ്റ് തൊലിന് വേണ്ടിയുള്ള വേട്ടയാടൽ മൂലം ഭീമൻ ഓട്ടറുകളുടെ എണ്ണം ഗണ്യമായി കുറഞ്ഞു. 1999-ൽ വംശനാശഭീഷണി നേരിടുന്ന ഈ ജീവിവർഗങ്ങളുടെ പട്ടികയിൽ ഉൾപെടുത്തിയ അവയുടെ എണ്ണം 5000 ൽ താഴെ മാത്രമാണ്. ഗിനി, പെറുവിയൻ ആമസോണിയൻ നദീതടം എന്നിവയാണ് ഇവയുടെ അവസാന ശക്തികേന്ദ്രങ്ങൾ. ആവാസകേന്ദ്രത്തിന്റെ നശീകരണമാണ് ഇവ നേരിടുന്ന മുഖ്യ ഭീഷണി.  

സാന്ദ്രമായ രോമങ്ങൾ, ചിറക് പോലുള്ള വാൽ, തോൽക്കാലുകൾ എന്നിങ്ങനെ ഉഭയ ജീവിതത്തിന് അനുയോജ്യമായ പലതരം അനുകരണങ്ങളും ഭീമൻ ഓട്ടർ ഉപയോഗിക്കുന്നു. ശുദ്ധജല നദികളും അരുവികളുമാണ് ഈ ഇനം തിരഞ്ഞെടുക്കുന്നത്. മുഖ്യമായും മത്സ്യങ്ങളെയാണ് ഭക്ഷണപദാർത്ഥങ്ങളായി ഉപയോഗിക്കുന്നത് എന്നാൽ ഞണ്ടുകൾ, കടലാമകൾ, പാമ്പുകൾ, ചെറിയ കെയ്മാൻ മുതലായവ തിന്നുകയും ചെയ്യും. മനുഷ്യരെ കൂടാതെ മറ്റ് ഗുരുതരമായ സ്വാഭാവികശത്രുക്കൾ ഒന്നുമില്ല. എന്നിരുന്നാലും കെയ്മാൻ അടക്കമുള്ള മറ്റു വർഗ്ഗങ്ങളുമായി ഭക്ഷ്യവിഭവങ്ങൾക്കായി മത്സരിക്കേണ്ടതാണ്. 
ലഘുചിത്രം|Giant otter head from the Museu Paraense Emílio Goeldi research institute

## അവലംബം

## ബാഹ്യ കണ്ണികൾ
* 
* ARKive – images and movies of the giant otter ''(Pteronura brasiliensis)'' 
വർഗ്ഗം:ബ്രസീലിലെ സസ്തനികൾ
വർഗ്ഗം:തെക്കേ അമേരിക്കയിലെ സസ്തനികൾ
വർഗ്ഗം:നീർനായകൾ
പുണ്യകോടി

സംസ്കൃത ഭാഷയിൽ നിർമ്മിക്കുന്ന ആദ്യത്തെ അനിമേഷൻ ചലച്ചിത്രമാണ് **പുണ്യകോടി**. ജനങ്ങളിൽ നിന്ന് പണം സമാഹരിച്ച് നിർമ്മിക്കുന്ന ആദ്യത്തെ സംസ്കൃത ചലച്ചിത്രം എന്ന പ്രത്യേകതയും ഇതിനുണ്ട്. രവിശങ്കർ വി. സംവിധാനം ചെയ്ത ഈ ചിത്രം 2018-ൽ പുറത്തിറങ്ങുമെന്ന് പ്രതീക്ഷിക്കുന്നു. കർണാടകയിൽ പ്രചാരത്തിലുള്ള ഒരു നാടോടിക്കഥയെ ആസ്പദമാക്കിയാണ് ചിത്രം നിർമ്മിച്ചിരിക്കുന്നത്. കാവേരി നദീതീരത്തുള്ള കരുനാട് എന്ന ഗ്രാമമാണ് ചിത്രത്തിന്റെ കഥാപശ്ചാത്തലം.

എപ്പോഴും സത്യം മാത്രം പറയുന്ന 'പുണ്യകോടി' എന്ന പശുവിന്റെ കഥയാണ് ചിത്രം പറയുന്നത്. വിശന്നുവലഞ്ഞ ഒരു കടുവ ഈ പശുവിനെ കൊന്നുതിന്നാനൊരുങ്ങുന്നു. തന്റെ കിടാവിന് പാലുകൊടുത്ത ശേഷം മടങ്ങിവരാമെന്ന് പറഞ്ഞ് പശു യാത്രയാകുന്നു. സത്യസന്ധയായ പശു വാക്കുപാലിക്കുകയും കടുവയ്ക്കു ഭക്ഷണമാകാൻ തയ്യാറായി മുന്നോട്ടുവരികയും ചെയ്യുന്നു. പശുവിന്റെ സത്യസന്ധത തിരിച്ചറിഞ്ഞ കടുവ അതിനെ കൊല്ലാതെ വെറുതേവിടുന്നു. മനുഷ്യന്റെ അതിമോഹം പരിസ്ഥിതിയുടെ സംതുലനാവസ്ഥയെ എങ്ങനെ ദോഷകരമായി ബാധിക്കുന്നുവെന്ന് വരച്ചുകാട്ടുകയാണ് ഈ ചിത്രം.

മലയാള ചലച്ചിത്രനടിയും സംവിധായികയുമായ രേവതിയാണ് ചിത്രത്തിലെ പശുവിന് ശബ്ദം നൽകിയിരിക്കുന്നത്. റോജർ നാരായൺ, നരസിംഹമൂർത്തി എന്നിവരും ചിത്രത്തിനുവേണ്ടി ശബ്ദം നൽകിയിട്ടുണ്ട്.

## അണിയറ പ്രവർത്തകർ
* രചന, സംവിധാനം - രവിശങ്കർ വി.
* എഡിറ്റർ - മനോജ് കണ്ണോത്ത്
* കല - ബി.ജി. ഗുജ്ജരപ്പ
* സംഭാഷണം - അൻവർ അലി
* സംഗീതം - ഇളയരാജ

## അവലംബം

## പുറംകണ്ണികൾ
* ഔദ്യോഗിക വെബ്സൈറ്റ് 
* ഫേസ്ബുക്ക് പേജ്

വർഗ്ഗം:സംസ്കൃതചലച്ചിത്രങ്ങൾ
വർഗ്ഗം:അനിമേഷനുകൾ
വർഗ്ഗം:ഫാന്റസി ചലച്ചിത്രങ്ങൾ
വർഗ്ഗം:പരിസ്ഥിതി ചലച്ചിത്രങ്ങൾ
ഈജിപ്ഷ്യൻ സിനിമ

ഒരു അറബ് രാജ്യമായ ഈജിപ്റ്റിന്റെ സിനിമാ വ്യവസായത്തെ **ഈജിപ്ഷ്യൻ സിനിമ** സൂചിപ്പിക്കുന്നു. 1976 മുതൽ ഇന്റർനാഷണൽ ഫെഡറേഷൻ ഓഫ് ഫിലിം പ്രൊഡ്യൂസേഴ്സ് അസോസിയേഷൻസ് ഇവിടെ കെയ്റോ ഇന്റർനാഷണൽ ഫിലിം ഫെസ്റ്റിവൽ നടത്തിവരുന്നു.

## ചരിത്രം
ഇടത്ത്‌|ലഘുചിത്രം|180x180ബിന്ദു|Poster for the Egyptian film ''Yahya el hub'' (1938).
ഇടത്ത്‌|ലഘുചിത്രം|Poster for the Egyptian film ''Berlanti'' (1944).
ലഘുചിത്രം|213x213ബിന്ദു|Salah Zulfikar in the Egyptian film ''Saladin'' (1963).

### ആരംഭകാലം
1896 മുതൽ ഈജിപ്ത്തിൽ നിശ്ശബ്ദ ചലചിത്രങ്ങൾ നിർമ്മിച്ചിരുന്നു. 1927-ൽ പുറത്ത് വന്ന ലൈലയാണ് ഈജിപ്ത്തിന്റെ ആദ്യത്തെ മുഴുനീള ചലച്ചിത്രം. 1930 മുതൽ 1936 വരെയുള്ള കാലയളവിൽ കുറഞ്ഞത് 44 മുഴുനീള ചലച്ചിത്രങ്ങൾ ഇവിടെ നിർമ്മിക്കപ്പെട്ടിട്ടുണ്ട്. 1936-ൽ, തലാത്ത് ഹാർബ് ആരംഭിച്ച മിസ്ർ സ്റ്റുഡിയോ ഹോളിവുഡിന്റെ പ്രമുഖ സ്റ്റുഡിയോകളുമായി തുല്യ പ്രാധാന്യം നേടി.

### സുവർണ്ണകാലം
1940 മുതൽ 1960 വരെയുള്ള കാലഘട്ടം ഈജിപ്ഷ്യൻ സിനിമയുടെ സുവർണ്ണ കാലമായി കണക്കാക്കപ്പെടുന്നു.

## ഇതും കാണുക
* Cinema of the world
* List of Egyptian films
* Media of Egypt
* Culture of Egypt

## അവലംബം

## കൂടുതൽ വിവരങ്ങൾ
*  Viola Shafik, *Popular Egyptian Cinema: Gender, Class, and Nation*, American University in Cairo Press, 2007, 978-977-416-053-0
*  Walter Armbrust, "Political Film in Egypt" in: Josef Gugler (ed.) *Film in the Middle East and North Africa: Creative Dissidence*, University of Texas Press and American University in Cairo Press, 2011, 978-0-292-72327-6, 978-9-774-16424-8, pp 228–251

## പുറത്തുനിന്നുള്ള കണ്ണികൾ
* Egyptian Cinema Profiles & Currently Now Showing Movies 
* Egyptian film  at the Internet Movie Database
* African Media Program  Comprehensive database of African media
* ShooFeeTV 
* El-Cinema.com (an imdb inspired Egyptian/Arabic movie database)
* Egycinemas.com  (Currently Now Showing Movies in Egypt)

വർഗ്ഗം:ചലച്ചിത്രം
വർഗ്ഗം:ഈജിപ്ഷ്യൻ ചലച്ചിത്രങ്ങൾ
വർഗ്ഗം:ഈജിപ്റ്റ്‌
വർഗ്ഗം:ഈജിപ്ഷ്യൻ ചലച്ചിത്രം
സിസ്ടെമ സാക് ആക്റ്റൂൺ

മെക്സിക്കോയിൽ യുകതാൻ പെനിൻസുലയിലെ കരീബിയൻ തീരത്ത് സ്ഥിതി ചെയ്യുന്ന ഒരു അന്തർജല ഗുഹ സംവിധാനമാണ് **സിസ്ടെമ സാക് ആക്റ്റൂൺ** (സ്പാനിഷ്, യുകറ്റെക് മായ ഭാഷകളിൽ വെളുത്ത ഗുഹകൾ എന്ന് അർഥം). നിലവിൽ ലോകത്തിലെ ഏറ്റവും വലിയ അന്തർജല ഗുഹാ സംവിധാനമായി ഇത് കരുതപ്പെടുന്നു. 

## പര്യവേക്ഷണ ചരിത്രം
ടുളും മുനിസിപ്പാലിറ്റിയുടെ പടിഞ്ഞാറ് വശത്ത് ഗ്രാൻ സെൻനോട്ടിൽ നിന്ന് 5 കിലോമീറ്റർ (3.1 മൈൽ) പര്യവേഷണം ആരംഭിച്ചു. ഈ ഗുഹാപൂർണ സംവിധാനത്തിന്റെ മുഴുവൻ ഭാഗവും ടുളും മുനിസിപ്പാലിറ്റിയുടെ ക്വിന്താനാ റൂയിലാണ്. 

2007 ന്റെ തുടക്കത്തിൽ സിസ്ടെമ നോഹോച് നാഹ് ചിച് അന്തർ-ജല ഗുഹയും സിസ്റ്റിമാ സാക് ആക്റ്റൂൺ തമ്മിലുള്ള ബന്ധം തിരിച്ചറിയുകയും ഇതിനെ ലോകത്തിലെ സർവേ ചെയ്തിട്ടുള്ളതിൽ ഏറ്റവും ദൈർഘ്യമേറിയ അന്തർ-ജല ഗുഹയായി കണക്കാക്കുകയും ചെയ്തു. 2007 മുതൽ മറ്റൊരു അന്തർ-ജല ഗുഹ സംവിധാനമായ സിസ്ടെമ ഓക്സ് ബെൽ ഹായും സിസ്ടെമ സാക് ആക്റ്റൂണും ഏറ്റവും ദൈർഘ്യമേറിയ അന്തർ-ജല ഗുഹയായി മാറിമാറി അറിയപ്പെടുന്നു. വരണ്ട പ്രദേശങ്ങൾ കൂടി കണക്കിലെടുത്താൽ ലോകത്തിലെ രണ്ടാമത്തെതും, മെക്സിക്കോയിലെ ഏറ്റവും വലിയ ഗുഹയുമാണ് സിസ്ടെമ സാക് ആക്റ്റൂൺ.  

2018 ൽ സിസ്ടെമ ഡോഷ് ഓഹോസ് അന്തർ-ജല ഗുഹയും (84 കിലോമീറ്റർ) സിസ്റ്റിമാ സാക് ആക്റ്റൂൺ അന്തർ-ജല ഗുഹയും (263 കിലോമീറ്റർ) തമ്മിലുള്ള ബന്ധം തിരിച്ചറിയുകയും സംയുക്ത സംവിധാനം ലോകത്തിലെ ഏറ്റവും വലിയ അണ്ടർവാട്ടർ ഗുഹകളിലാണെന്ന് റിപ്പോർട്ട് ചെയ്യപ്പെട്ടു. 

## അവലംബം

വർഗ്ഗം:മെക്സിക്കോയിലെ ഗുഹകൾ
സരാറ്റോഗ

**സരാറ്റോഗ**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ, സാന്താ ക്ലാരാ കൌണ്ടിയിൽ സ്ഥിതിചെയ്യുന്ന ഒരു നഗരമാണ്. സാന്താ ക്ലാര താഴ്വരയുടെ പടിഞ്ഞാറ് ഭാഗത്തു സ്ഥിതി ചെയ്യുന്ന ഈ നഗരം, സാൻ ഫ്രാൻസിസ്കോ ഉൾക്കടൽ മേഖലയിൽ സാൻ ജോസ് നഗരത്തിനു നേരിട്ട് പടിഞ്ഞാറായിട്ടാണ് നിലനിൽക്കുന്നത്. 2010 ലെ യു.എസ്. സെൻസസ് പ്രകാരമുള്ള ഈ നഗരത്തിലെ ആകെ ജനസംഖ്യ 29,926 ആയിരുന്നു. സിലിക്കോണ് വാലിയുടെ പടിഞ്ഞാറേ വക്കിൽ സ്ഥിതിചെയ്യന്ന സരാറ്റോഗ, ഒരു ചെറു പട്ടണത്തിന്റ അനുഭവം പ്രദാനം ചെയ്യുന്നതോടൊപ്പം ഇവിടെയുള്ള വീഞ്ഞുത്പാദനകേന്ദ്രങ്ങൾ ഹൈ-എൻഡ് റെസ്റ്റോറന്റുകൾ എന്നിവയുടെ പേരിലും ഈ നഗരം അറിയപ്പെടുന്നു. വില്ല മൊണ്ടാൽവോ, ഹാക്കോൺ ഗാർഡൻസ്, മൌണ്ടൻ വൈനരി എന്നിവ ഈ നഗരത്തിലെ പ്രധാന ആകർഷണങ്ങളിൽ ഉൾപ്പെടുന്നു.

2016 ലെ ‘കോൾഡ്വെൽ ബാങ്കർ ഹോം ലിസ്റ്റിംഗ് റിപ്പോർട്ട്’ സരാറ്റോഗ നഗരത്തെ അമേരിക്കൻ ഐക്യനാടുകളിലെ ഏറ്റവും ചെലവേറിയ ഭവന വിപണിയായി പട്ടികയിലുൾപ്പെടുത്തി. 2010 ൽ ബ്ലൂംബെർഗ് ബിസിനസ് വീക്ക് ഈ നഗരത്തെ കാലിഫോർണിയയിലെ ഏറ്റവും ചെലവേറിയ പ്രാന്തനഗരപ്രദേശമെന്നു വിശേഷിപ്പിച്ചു. CNN Money റിപ്പോർട്ടു ചെയ്തതു പ്രകാരം 70.42 ശതമാനം സാരറ്റോഗ കുടുംബങ്ങൾക്കും 100,000 ഡോളറിൽ കൂടുതൽ വരുമാനമുണ്ട്. അമേരിക്കയിലെ ഏറ്റവും മികച്ച 20 വിദ്യാസമ്പന്ന ചെറുനഗരങ്ങളിലൊന്നായി 2009 ൽ സരാറ്റോഗ നഗരം ഫോർബ്സ് പട്ടികയിൽ ഇടം നേടിയിരുന്നു. 2018 ലെ “അമേരിക്കൻ കമ്യൂണിറ്റി സർവ്വേ’യിൽനിന്നു ലഭിച്ച വിവരങ്ങൾ അനുസരിച്ച് അമേരിക്കൻ ഐക്യനാടുകളിലെ എട്ടാം സ്ഥാനമുള്ള എറ്റവും സമ്പന്നമായ നഗരമാണ് സരാറ്റോഗ. 

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ലോക സിനിമ

ലഘുചിത്രം|400x400ബിന്ദു|ഐഎംഡിബിയുടെ 2009 ലെ കണക്കനുസരിച്ച് ലോകത്തെമ്പാടുമുള്ള ഏറ്റവും ശ്രദ്ധേയമായ സിനിമകൾ നിർമ്മിക്കപ്പെട്ട രാജ്യങ്ങൾ അടയാളപ്പെടുത്തിയ മാപ്. 10,000-ലധികം ടൈറ്റിലുകൾ (പച്ച), 5,000-ത്തിലധികം ടൈറ്റിലുകൾ (മഞ്ഞ), 1,000-ലധികം ടൈറ്റിലുകൾ (നീല)
ലോകമെമ്പാടുമുള്ള രാജ്യങ്ങളുടെ ചലച്ചിത്ര വ്യവസായത്തെ **ലോക സിനിമ** സൂചിപ്പിക്കുന്നു.

## രാജ്യങ്ങളുടെ ചലച്ചിത്ര വ്യവസായങ്ങൾ
# ഇന്ത്യൻ സിനിമ
# അൾജീരിയൻ സിനിമ
# ഈജിപ്ഷ്യൻ സിനിമ
# ശ്രീലങ്കൻ സിനിമ

## അവലംബം

## പുറത്തുനിന്നുള്ള കണ്ണികൾ
* ലോക സിനിമാ ചരിത്രം

വർഗ്ഗം:ചലച്ചിത്രം
ബയേഹോ

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത്, സൊലാനോ കൌണ്ടിയിലുൾപ്പെട്ട ഒരു നഗരമാണ് **ബയേഹോ**. സാൻ ഫ്രാൻസിസ്കോ ഉൾക്കടൽ മേഖലയിലെ വടക്കൻ ഉൾക്കടൽ ഉപമേഖലയിലാണ് ഈ നഗരം നിലനിൽക്കുന്നത്. നഗരത്തിൻറ ഒരു ഭാഗം ജലത്താൽ അതിർ തിരിക്കപ്പെട്ടിരിക്കുന്നു. ബയേഹോ, ഭൂമിശാസ്ത്രപരമായി കിഴക്കൻ ഉൾനാടൻ ഉൾക്കടലിന്  ഏറ്റവും അടുത്തുള്ള വടക്കൻ ഉൾക്കടൽ നഗരമാണ്. അതിനാൽ അത് ചിലപ്പോഴൊക്കെ കിഴക്കൻ ഉൾക്കടൽ മേഖലയുടെ ഭാഗമായി തെറ്റിദ്ധരിക്കപ്പെടാറുണ്ട്. 2010 ലെ യു.എസ്. സെൻസസ് പ്രകാരമുള്ള ഈ നഗരത്തിലെ ആകെ ജനസംഖ്യ 115,942 ആയിരുന്നു. സാൻഫ്രാൻസിസ്കോ ഉൾക്കടൽ മേഖലയിലെ ഏറ്റവും ജനസംഖ്യയുള്ള പത്താമത്തെ നഗരവും സൊലാനോ കൗണ്ടിയിലെ ഏറ്റവും വലിയ നഗരവുമാണിത്. ബയേഹോ നഗരം, സാൻ പബ്ലോ ഉൾക്കടലിന്റെ വടക്കുകിഴക്കൻ കരയിൽ, സാൻഫ്രാൻസിസ്കോയിൽ നിന്ന് 30 മൈൽ വടക്കായി, കാർക്വിനെസ് കടലിടുക്കിൻറെ വടക്കുപടിഞ്ഞാറൻ തീരത്തും നാപ നദിയുടെ തെക്കൻ അറ്റത്തുമായി, നാപ്പായ്ക്ക് ഏകദേശം 15 മൈൽ തെക്കായി സ്ഥിതി ചെയ്യുന്നു.

കാലിഫോർണിയയുടെ സംസ്ഥാന പദവിയെ അനുകൂലിച്ചവരിൽ പ്രമുഖനും കാലിഫോർണിയ സ്റ്റേറ്റ് സെനറ്റിലെ ആദ്യ അംഗങ്ങളിലൊരാളും കാലിഫോർണിയ സ്വദേശിയുമായിരുന്ന  ജനറൽ മരിയാനോ ഗ്വാഡലൂപ്പെ ബയേഹോയുടെ പേരാണ് ഈ നഗരത്തിനു നൽകപ്പെട്ടത്. അയൽ നഗരമായ ബെനീസിയ അദ്ദേഹത്തിന്റെ പത്നി ഫ്രാൻസിസ്ക ബെനിസിയ കാരില്ലോ ഡി ബയേഹോയുടെ ബഹുമാനാർത്ഥം ബെനീസിയ എന്ന പേരു നൽകപ്പെട്ടു. 

## അവലംബം


## പുറത്തേയ്ക്കുള്ള കണ്ണികൾ

* 
* http://vallejoartandarchitecture.com/
* Historical photographs of Vallejo, ca. 1865-ca. 1910, The Bancroft Library

വർഗ്ഗം:കാലിഫോർണിയയിലെ നഗരങ്ങൾ
പ്ലമാസ് കൌണ്ടി

**പ്ലമാസ് കൌണ്ടി**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സിയേറ നെവദ മേഖലയിലുള്ള ഒരു കൌണ്ടിയാണ്. 2010 ലെ അമേരിക്കൻ ഐക്യനാടുകളിലെ സെൻസസ് രേഖകൾ‌ പ്രകാരമുള്ള ഈ കൌണ്ടിയിലെ ആകെ ജനസംഖ്യ 20,007 ആയിരുന്നു. പോർട്ടോള ഈ കൌണ്ടിയിലെ സംയോജിപ്പിക്കപ്പെട്ട ഏക നഗരവും ക്വിൻസി കൌണ്ടിസീറ്റുമാണ്. ഈ കൌണ്ടിയിലെ ഏറ്റവും വലിയ സമൂഹം ഈസ്റ്റ് ക്വിൻസിയിലാണുള്ളത്. ഈ കൌണ്ടിയിലൂടെ ഒഴുകുന്ന ഫെതർ നദിയുടെ (*Río de las Plumas*) സ്പാനിഷ് പേരാണ് കൌണ്ടിയുടെ പേരിന് ആധാരം

## ചരിത്രം
1849-ലെ കാലിഫോർണിയ ഗോൾഡ് റഷിനു മുമ്പ് ഇന്ന് പ്ലമാസ് കൌണ്ടിയെന്നറിയപ്പടുന്ന പ്രദേശത്തു വസിച്ചിരുന്നത് ‘മൗണ്ടൻ മൈഡു’ എന്നറിയപ്പെട്ട തദ്ദേശീയ ജനവർഗ്ഗമായിരുന്നു. താഴ്വരകളുടെ അരികിലുള്ള ചെറിയ അധിവാസ കേന്ദ്രങ്ങളിൽ മൈതാനം താമസിച്ചിരുന്നത്. താഴ്‍വരകളിൽ ലഭ്യമായ വേരുകൾ, അക്കോൺ, പുല്ലുകൾ, വിത്തുകൾ, ഇടയ്ക്കിടെ മീൻ പിടുത്തം, വന്യമൃഗവേട്ട എന്നിങ്ങനെ വിവിധ പ്രവർത്തികളുമായി മൈദു ജനത ഇവിടെ താമസിച്ചിരുന്നു. മൊഹാവ്ക്, സിയേറ താഴ്‍വര ഉൾപ്പെടെ മഞ്ഞുവീഴ്ച അത്യധികമുള്ള പ്രദേശങ്ങൾ ചൂടുള്ള മാസങ്ങളിൽ വേട്ടയാടൽ പ്രദേശങ്ങളായി ലഭ്യമായിരുന്നു.

## അവലംബം
വർഗ്ഗം:കാലിഫോർണിയയിലെ കൗണ്ടികൾ
മരിച്ചവരുടെ ദിവസം

മെക്സിക്കോയിലെ, പ്രത്യേകിച്ച് മധ്യ, തെക്കൻ പ്രദേശങ്ങളിൽ, എന്നിവിടങ്ങളിൽ ആഘോഷിക്കപ്പെടുന്ന ഒരു അവധി ദിവസമാണ് **മരിച്ചവരുടെ ദിവസം** (സ്പാനിഷ് ഭാഷയിൽ: ദിയ ദെ മുയേർത്തോസ്). മെക്സിക്കൻ വംശജർ ധാരാളമുള്ള പ്രദേശങ്ങളിൽ, പ്രത്യേകിച്ച് യുഎസിലും ഇത് ആഘോഷിച്ചു വരുന്നു. മറ്റ് പല സംസ്കാരങ്ങളിലും ഇത് അന്താരാഷ്ട്രതലത്തിൽ അംഗീകരിക്കപ്പെട്ടിരിക്കുന്നു. പല നാൾ നീളുന്ന ഈ അവധി കുടുംബാംഗങ്ങളും സുഹൃത്തുക്കളുമൊക്കെ കൂട്ടിച്ചേർന്ന് തങ്ങളെ വിട്ടുപിരിഞ്ഞ  സുഹൃത്തുക്കളും കുടുംബാംഗങ്ങളെയും ഓർക്കുകയും, അവരുടെ ആത്മീയ യാത്രയ്ക്ക്  സഹായിക്കാനായി പ്രാർത്ഥിക്കുകയും ചെയ്യുന്നു. 2008 ൽ ഈ ആചാരം യുനെസ്കോ അവരുടെ ഇന്റാഞ്ചിബിൾ കൾച്ചറൽ ഹെറിറ്റേജ് പട്ടികയിൽ ഉൾപ്പെടുത്തി. 

ഇംഗ്ലീഷ് ഭാഷ സംസാരിക്കുന്ന രാജ്യങ്ങളിൽ ചിലപ്പോൾ ഈ ദിവസം *ദിയ ദി ലോസ് മ്യൂർട്ടോസ്* എന്നും അറിയപ്പെടുന്നു.  
മെക്സിക്കോയിൽ ഈ ദിനം ഒരു പൊതു അവധി ദിനമായിട്ടാണ് ആഘോഷിക്കുന്നത്. പതിനാറാം നൂറ്റാണ്ടിൽ സ്പാനിഷ് കോളനിവൽക്കരണത്തിനു മുൻപ് ആഘോഷം വേനൽക്കാലത്തിന്റെ തുടക്കത്തിൽ ആണ് ഈ ദിവസം ആഘോഷിചിരുന്നത്. ക്രമേണ, പാശ്ചാത്യ ക്രിസ്ത്യൻ ആചാരങ്ങൾ ആയ  *ഓൾ സെയ്ന്റ്സ് ഈവ്*, *ഓൾ സെയിന്റ്സ് ഡേ, ഓൾ  സോൾസ് ഡേ* എന്നിവയ്ക്കൊപ്പം ഇത് ഒക്ടോബർ 31, നവംബർ 1, നവംബർ 2 തീയതികളിലായി ആഘോഷിക്കാൻ തുടങ്ങി.ഒഫ്രെണ്ടാസ് എന്നറിയപ്പെടുന്ന സ്വകാര്യ അൾത്താരകൾ നിർമ്മിക്കുക, കാലവേരാസ് എന്നറിയപ്പെടുന്ന തലയോട്ടികളുടെ മാതൃക,  ആസ്ടെക് ജമന്തി പുഷ്പങ്ങൾ എന്നിവ കൊണ്ട് വിട്ടുപിരിഞ്ഞവരെ ആദരിക്കുക, ഇഷ്ട വിഭവങ്ങളും മദ്യവും അവരുടെ കുഴിമാടങ്ങളിൽ അർപ്പിക്കുക എന്നിവയാണ് ചടങ്ങുകൾ.. 

ആധുനിക മെക്സിക്കൻ ആഘോഷത്തിനു നൂറ്റാണ്ടുകൾ പഴക്കമുള്ള ആസ്ടെക് ഉത്സവവുമായി ബന്ധമുള്ളതായി ഗവേഷകർ കണ്ടെത്തി.  മരിച്ചവരെ ആദരിക്കുന്ന ഈ ആചാരം ഇന്ന് ലോകം മുഴുവൻ വ്യാപിച്ചു. മെക്സിക്കോയിൽ ഇത് ഒരു ദേശീയ ചിഹ്നമായി മാറിയിരിക്കുന്നു.  

വലത്ത്‌|ലഘുചിത്രം|Modern representations of La Catrina

## അവലംബം

## കൂടുതൽ വായനയ്ക്ക്
* Andrade, Mary J. *Day of the Dead A Passion for Life&nbsp;– Día de los Muertos Pasión por la Vida*. La Oferta Publishing, 2007. 978-0-9791624-04
* Anguiano, Mariana, et al. *Las tradiciones de Día de Muertos en México*. Mexico City 1987.
* 
* 
* 
* 
* Cadafalch, Antoni. *The Day of the Dead*. Korero Books, 2011. 978-1-907621-01-7
* Carmichael, Elizabeth; Sayer, Chloe. *The Skeleton at the Feast: The Day of the Dead in Mexico*. Great Britain: The Bath Press, 1991. 0-7141-2503-2
* Conklin, Paul. "Death Takes a Holiday". *U.S. Catholic* 66 (2001): 38–41.
* Garcia-Rivera, Alex. "Death Takes a Holiday". *U.S. Catholic* 62 (1997): 50.
* Haley, Shawn D.; Fukuda, Curt. *Day of the Dead: When Two Worlds Meet in Oaxaca*. Berhahn Books, 2004. 1-84545-083-3
* Lane, Sarah and Marilyn Turkovich, *Días de los Muertos/Days of the Dead.* Chicago 1987.
* Lomnitz, Claudio. *Death and the Idea of Mexico*. Zone Books, 2005. 1-890951-53-6
* Matos Moctezuma, Eduardo, et al. "Miccahuitl: El culto a la muerte," Special issue of *Artes de México* 145 (1971)
* Nutini, Hugo G. *Todos Santos in Rural Tlaxcala: A Syncretic, Expressive, and Symbolic Analysis of the Cult of the Dead.* Princeton 1988.
* Oliver Vega, Beatriz, et al. *The Days of the Dead, a Mexican Tradition.* Mexico City 1988.
* Roy, Ann. "A Crack Between the Worlds". *Commonwealth* 122 (1995) : 13–16.
വർഗ്ഗം:മെക്സിക്കൻ സംസ്കാരം
വർഗ്ഗം:നവംബർ മാസത്തെ വിശേഷദിനങ്ങൾ
വാസ്കോ

**വാസ്കോ,** (മുൻകാലത്ത്,  ഡെവി, ഡെവിവില്ലെ) അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ കേൺ കൌണ്ടിയിൽ സാൻ ജോവാക്വിൻ താഴ്‍വരയിൽ സ്ഥിതിചെയ്യുന്ന ഒരു നഗരമാണ്. ബേക്കേർസ്‍ഫീൽഡ് നഗരത്തിന് വടക്കു പടിഞ്ഞാറായി ഏകദേശം 24 മൈലുകൾ (39 കിലോമീറ്റർ) അകലെ, സമുദ്രനിരപ്പിൽനിന്ന് 328 അടി (100 മീറ്റർ) ഉയരത്തിലാണ് ഈ നഗരം സ്ഥിതിചെയ്യുന്നത്. 2010 ലെ അമേരിക്കൻ ഐക്യനാടുകളിലെ സെൻസസ് രേഖകൾ പ്രകാരമുള്ള ഈ നഗരത്തിലെ ആകെ ജനസംഖ്യ 25,545 ആയിരുന്നു. ഇത് 2000 ലെ സെൻസസിലുണ്ടായിരുന്ന 21,263 നേക്കാൾ ജനസംഖ്യയിൽ വർദ്ധനവുണ്ടായിരുന്നു.
ഫെഡറൽ അംഗീകാരം ലഭിച്ച കിത്താനേമുക്ക്, യോക്കുറ്റ്സ്, ച്യൂമാഷ് തുടങ്ങിയ തദ്ദേശീയ ഇന്ത്യൻ ഗോത്രവർഗ്ഗങ്ങൾ ഉൾപ്പെടുന്ന “തേജോൺ ഇന്ത്യൻ ട്രൈബ് ഓഫ് കാലിഫോർണിയ”യുടെ ആസ്ഥാനമായി വാസ്കോ നഗരം  പ്രവർത്തിക്കുന്നു.

## ചരിത്രം
നഗരത്തിന്റെ ആദ്യനാമമായ ‘ഡെവി’ സ്പാനിഷ്-അമേരിക്കൻ യുദ്ധത്തിലെ ഒരു നായകനായിരുന്ന അഡ്മിറൽ ജോർജ്ജ് ഡെവിയുടെ ബഹുമാനാർഥത്തിൽ നൽകപ്പെട്ടതാണ്. 1899 ൽ ഡെവിവില്ലെ എന്നുകൂടി അറിയപ്പെട്ടിരുന്ന ഇവിടെ ഒരു തപാലോഫീസ് സ്ഥാപിക്കപ്പെടുകയും 1900 ൽ നഗരത്തിന്റെ പേര് വാസ്കോ എന്നാക്കി മാറ്റുകയും ചെയ്തു.

## അവലംബം
വർഗ്ഗം:കാലിഫോർണിയയിലെ നഗരങ്ങൾ
കോർട്ടാന

മൈക്രോസോഫ്റ്റ് സൃഷ്ടിച്ച ഒരു  വെർച്വൽ അസിസ്റ്റൻറ് ആണ് **കോർട്ടാന**. വിൻഡോസ് 10, വിൻഡോസ് 10 മൊബൈൽ, വിൻഡോസ് ഫോൺ 8.1, ഇൻവോക് സ്മാർട്ട് സ്‌പീക്കർ, മൈക്രോസോഫ്റ്റ് ബാൻഡ്, എക്സ്ബോക്സ് വൺ, ഐഓഎസ്, ആൻഡ്രോയ്ഡ്, വിൻഡോസ് മിക്സഡ് റിയാലിറ്റി എന്നിവയിൽ ഈ സേവനം ലഭ്യമാണ്. ഉടൻ തന്നെ ആമസോൺ അലക്സയിലും ഈ സവിശേഷത ലഭ്യമാകും. 

ഓർമ്മപ്പെടുത്തലുകൾ സജ്ജീകരിക്കാനും, കീബോർഡ് ഇൻപുട്ടിന് ആവശ്യമില്ലാതെ, സ്വഭാവിക ശബ്ദം തിരിച്ചറിഞ്ഞു ബിങ് സെർച്ച് എഞ്ചിൻ മുഖേന, ചോദ്യങ്ങൾക്ക് ഉത്തരം നൽകാനും കോർട്ടാന ക്ക് കഴിയും.

സോഫ്റ്റ്‌വെയർ പ്ലാറ്റ്ഫോമിനും പ്രദേശത്തിനും അനുസരിച്ച് ഇംഗ്ലീഷ്, പോർച്ചുഗീസ്, ഫ്രഞ്ച്, ജർമ്മൻ, ഇറ്റാലിയൻ, സ്പാനിഷ്, ചൈനീസ്, ജാപ്പനീസ് ഭാഷാ പതിപ്പുകളിൽ കോർട്ടാന ലഭ്യമാണ്. ആപ്പിൾ സിരി, ഗൂഗിൾ അസിസ്റ്റന്റ്, ആമസോൺ അലക്സ തുടങ്ങിയ സമാനമായ സംവിധാനങ്ങൾക്കെതിരെയാണ് കോർട്ടാന പ്രധാനമായും മത്സരിക്കുന്നത്.  

## പ്രദേശങ്ങളും ഭാഷകളും

## ഇതും കാണുക
* Amazon Alexa
* Bixby (virtual assistant)
* BlackBerry Assistant
* Clova (virtual assistant)
* Google Assistant
* True Knowledge Evi
* Microsoft Voice Command
* Apple Siri
* Samsung S Voice
* Samsung Viv
* Windows Speech Recognition

## അവലംബം


## ബാഹ്യ കണ്ണികൾ
* Cortana Compatible Devices
* Cortana Supported Languages
* Cortana for Developers
* Microsoft's virtual assistant, Cortana - The New York Times
* Cortana Analytics Suite Overview
വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം) സോഫ്റ്റ്‌വെയറുകൾ
വർഗ്ഗം:ഐ.ഒ.എസ് സോഫ്റ്റ്‌വെയർ
ഒറ്റ വൈയ്ക്കോൽ വിപ്ലവം

**ഒറ്റ വൈയ്ക്കോൽ വിപ്ലവം ** (The One-Straw Revolution) ജപ്പാൻ സ്വദേശിയായ മസനോബു ഫുക്കുവോക്ക(福岡 正信 Fukuoka Masanobu (ഫെബ്രുവരി 2, 1913- ഓഗസ്റ്റ് 16, 2008) ജൈവ കൃഷിരീതിയുടെ ആധുനികകാലത്തെ തൻറെ നിരീക്ഷണങ്ങളെപ്പറ്റി എഴുതിയ പുസ്‌തകം ആണിത്.
## ചരിത്രം
രണ്ടാം ലോകമഹായുദ്ധത്തിനുശേഷം അമേരിക്കക്കാർ ആധുനികരീതിയിലുളള കൃഷി ജപ്പാനിൽ കൊണ്ടുവന്നു. അതോടെ കൃഷിക്കാരുടെ അധ്വാനം കുറഞ്ഞു. ഈ പുത്തൻ കൃഷിരീതി പെട്ടെന്നുതന്നെ ജപ്പാനിൽ വൻപ്രചാരം നേടി. നൂറ്റാണ്ടുകളായി ഉപയോഗിച്ചിരുന്ന പ്രകൃതിവളങ്ങൾ പുതിയ കൃഷിരീതികൾ വന്നതോടെ ജപ്പാൻകാർ ഉപേക്ഷിച്ചു.അതോടെ മണ്ണിന്റെ വളക്കൂറ് നഷ്ടമായി തുടങ്ങി. ചെടികളുടെ കരുത്ത് കറഞ്ഞു അവയ്ക്ക് രാസവളം അത്യാവശ്യമായി. ഈ മാറ്റങ്ങളൊക്കെ നിരീക്ഷിച്ചുകൊണ്ടിരുന്ന ഫുക്കുവോക്ക നാട്ടിൻപുറങ്ങൾ വിട്ട് കൃഷിക്കാർ വ്യവസായകേന്ദ്രങ്ങളിലേക്കു ചേക്കേറുന്നത് അദ്ദേഹം വേദനയോടെ നോക്കി കണ്ടു.

ജപ്പാനിലെ നാട്ടിൻപുറത്ത് ജനിച്ച ഫുക്കുവോക്ക ഏറെക്കാലം സസ്യരോഗങ്ങളെക്കുറിച്ച് ഗവേഷണം നടത്തി. പിന്നീട് കൃഷിവിഭാഗത്തിൽ ജോലി നോക്കി. ഒരിക്കൽ ഒരു വയലിനരികിലൂടെ പോവുകയായിരുന്ന അദ്ദേഹം അവിടത്തെ പുല്ലിനും കളയ്ക്കുമിടയിൽ നല്ല കരുത്തുള്ള നെൽച്ചെടികൾ അദ്ദേഹം കണ്ടു. ഉടനെ അദ്ദേഹത്തിന് ഒരു ആശയം തോന്നി. പ്രകൃതിയുമായി ഇണങ്ങി ചേർന്നുള്ളള ഒരുപുത്തൻ കൃഷിരീതിയായിരുന്നു അത്. മണ്ണിനെയും മനുഷ്യനെയും ബന്ധിപ്പിക്കുന്ന ഈ കൃഷിരീതി അന്നുവരെയുണ്ടായിരുന്ന പല ധാരണകളെയും മാറ്റിമറിച്ചു. ഭൂമി ഉഴുത് മറിക്കാതെയും നെൽക്കണ്ടങ്ങളിൽ വെളളം കെട്ടി നിർത്താതെയും യന്ത്രങ്ങളും രാസവളങ്ങൾ ഉപയോഗിക്കാതെയും ലാഭകരമായി കൃഷിചെയ്യാമെന്ന് ഫുക്കുവോക്ക പരീക്ഷിച്ചറിഞ്ഞു.

1975-ൽ ഫുക്കുവോക്കയുടെ കണ്ടെത്തലുകൾ  **ഒറ്റ വൈയ്ക്കോൽ വിപ്ലവം** എന്ന പുസ്തക രൂപത്തിൽ പുറത്തിറങ്ങി.

## അവലംബം
* See the English wiki page 

* Japanese page from BK1 bookstore listing most of Masanobu Fukuoka's books 
* Japanese page with introductory pages from Masanobu Fukuoka's recent recap book 
വർഗ്ഗം:പരിസ്ഥിതി എഴുത്തുകാർ
വർഗ്ഗം:മാഗ്സസെ പുരസ്കാരം ലഭിച്ചവർ
യൂറിഡിയ

**യൂറിഡിയ ഫ്രാൻസിസ്ക ഗാക്സിയോള ഫ്ലോറസ്** (ജനനം ഒക്ടോബർ 4, 1986 ഹെർമോസില്ലോ, സോണോരയിൽ) ഒരു മെക്സിക്കൻ ഗായികയാണ്. 

## കരിയർ
മെക്സിക്കൻ റിയാലിറ്റി ഷോ ആയ *ലാ അക്കാഡമിയ* യുടെ  നാലാം സീസണിൽ യൂറിഡിയയ്ക്ക് രണ്ടാം സ്ഥാനം ലഭിച്ചു. തന്റെ 19-ാം വയസ്സിൽ മെക്സിക്കോയിൽ ഏറ്റവുമധികം ആൽബം വിറ്റഴിക്കപ്പെട്ട കലാകാരന്മാരിൽ ഒരാളായി യൂറിഡിയ മാറി. അവരുടെ അരങ്ങേറ്റ ആൽബം 1,500,000 പകർപ്പുകൾ വിറ്റഴിക്കുക വഴി 
90-കളിൽ താലിസക്ക് ശേഷം രാജ്യത്തെ ഏറ്റവും ആൽബം വിറ്റഴിക്കുന്ന ആദ്യ ഗായികയായി. തന്റെ ശബ്ദമാധുര്യം കൊണ്ട് *വോസ് ദെ ഊൻ ആൻഹേൽ*
(വോയിസ് ഓഫ് എയ്ഞ്ചൽ) എന്നൊരു വിളിപ്പേര് യുറിഡിയ നേടി, ഇതേതുടർന്ന് തന്റെ ആദ്യ ആൽബത്തിന് *ല വോസ് ദെ ഊൻ ആൻഹേൽ* എന്ന പേര് നൽകി . ഈ ആൽബം 2x ഡയമണ്ട്, 3x പ്ലാറ്റിനം + ഗോൾഡ് റേറ്റിംഗ്  നേടി. 

2006 ഡിസംബർ 5 ന് സോണി ബി.എം.ജി യൂറിഡിയയുടെ രണ്ടാമത്തെ ആൽബമായ *ആബ്ള എൽ കോറസോൺ* അതോടൊപ്പം ആദ്യ സിംഗിൾ "*കോമോ യോ നൊഡീ ടെ ഹ അമാഡോ*" എന്ന ഗാനവും പുറത്തിറക്കി. ഇത് ബോൺ ജോവിയുടെ "*ദ് ഈസ് എ നോട്ട് എ ലവ് സോംഗ്*" എന്ന സ്പാനിഷ് പതിപ്പാണ്‌ . ബോണി ടൈലർ, ദ പോലീസ് എന്നിവരെ പോലുള്ള പ്രശസ്ത ഗായകരുടെ ഗാനങ്ങളുടെ  സ്പാനിഷ് പതിപ്പുകൾ ഈ ആൽബത്തിൽ ഉൾപ്പെടുന്നു. ഈ ആൽബം ലോകമെമ്പാടുമായി 660,000 കോപ്പികൾ വിറ്റു. 

യൂറിഡിയയുടെ മൂന്നാമത്തെ ആൽബം *എന്റ്റെ മാരിപ്പോസ* നവംബർ 15, 2007 ൽ മെക്സിക്കോയിൽ റിലീസ് ചെയ്തു. ആ ആൽബത്തിലെ ആദ്യ സിംഗിൾ "*അഹോറ എൻന്റെൻഡി*", യുറിഡിയയും കാമിയ ബാന്റിലെ മാരിയോ ഡോമും ചേർന്ന് എഴുതിയതാണ്. രണ്ടാം സിംഗിൾ *യോ പോർ എൽ*  മെക്സിക്കോയിലും മധ്യ അമേരിക്കയിലും ഇത് ഒന്നാം സ്ഥാനത്തായിരുന്നു. മൂന്നാമത്തേതും അവസാനത്തേതുമായ സിംഗിൾ *എൻ സു ലുഗാർ* പതിനാറാം സ്ഥാനത്ത് നിന്ന് തുടങ്ങി, ഒടുവിൽ നാലാം സ്ഥാനത്ത് എത്തി.. ജാവിയർ കാൾഡറോൺ നിർമ്മിച്ച ഈ ആൽബം വലിയ വിൽപ്പന കൈവരിച്ചു. പുറത്തിറങ്ങിയ ആദ്യ ദിവസത്തിനുള്ളിൽ 50,000 കോപ്പികൾ വിറ്റതിന് ഗോൾഡ് റേറ്റിംഗ് ലഭിച്ചു . ലോകമെമ്പാടുമുള്ള 650,000 കോപ്പികളായി 4x പ്ലാറ്റിനം + ഗോൾഡ് റേറ്റിംഗ് ലഭിച്ചിട്ടുണ്ട്. 

ലാറ്റിൻ ഗ്രാമി, പ്രെമോസ് യുവന്റുഡ്. ലാറ്റിൻ ബിൽബോർഡ് ഓയെ അവാർഡ്, ലോ ന്യുയസ്ട്രോ മ്യൂസിക് അവാർഡ് എന്നീ
പുരസ്കാരങ്ങൾക്ക് നാമനിർദ്ദേശം ചെയ്യപ്പെട്ടു. 

2007 ഏപ്രിൽ 26 ന് മികച്ച ഫീമെയിൽ പോപ്പ് ആൽബത്തിന് ലാറ്റിൻ ബിൽബോർഡ് പുരസ്കാരം യൂറിഡിയ നേടി. 2007 മെയ് മാസത്തിൽ, പ്രിമീയോസ് യുവന്റുഡ് അവാർഡിന് വേണ്ടി യൂറിഡിയക്ക് നാല് നോമിനേഷനുകൾ ലഭിച്ചു. 
2008 ൽ ആ വർഷത്തെ മികച്ച കലാകാരിക്കുള്ള 
പ്രിമീയോസ് ഓയെ പുരസ്കാരം യൂറിഡിയ നേടി.

## ആൽബങ്ങൾ

## സംഗീത വീഡിയോകൾ

## അവലംബം

## ബാഹ്യ കണ്ണികൾ
* Yuridia Website 
* Twitter
* YouTube
വർഗ്ഗം:1986-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
കോചിതി ഡാം

**കോചിതി ഡാം**  അമേരിക്കൻ സംസ്ഥാനമായ ന്യൂ മെക്സിക്കോയിൽ സാൻഡോവിൽ കൗണ്ടിയിലെ റിയോ ഗ്രാൻഡെ നദിയിൽ സ്ഥിതിചെയ്യുന്ന ഒരു അണക്കെട്ടാണ്. അമേരിക്കയിലെ പത്ത് വലിയ അണക്കെട്ടുകളിൽ ഒന്നാണിത്. നിർമ്മാണത്തിനുപയോഗിച്ച വസ്തുക്കളുടെ അളവെടുത്താൽ (62,849,000 yd3 (48,052,000 m3)) ലോകത്തിൽ 23-ാംസ്ഥാനം ഈ അണക്കെട്ടിനാണ്. അതുപോലെതന്നെ ലോകത്തിൽ 11--ാംസ്ഥാനത്ത് നില്ക്കുന്ന അണക്കെട്ടാണിത്. യുണൈറ്റഡ് സ്റ്റേറ്റ്സ് ആർമി കോർപ്സ് ഓഫ് എഞ്ചിനീയേഴ്സിന്റെ 'ഫ്ലഡ് ആൻഡ് സെഡിമെന്റ് കൺട്രോൾ' പ്രൊജക്ടിലുൾപ്പെട്ട നാല് അണക്കെട്ടികളിലൊന്നാണിത്. 

മണ്ണണക്കെട്ടാണ് കോചിതി ഡാം. വെളളപ്പൊക്കം തടയുകയാണ് അണക്കെട്ടിന്റെ മുഖ്യ ലക്ഷ്യം. ജലസംഭരണിയുൾപ്പെട്ട പ്രദേശം പിന്നീട് വന്യജീവിസംരക്ഷണകേന്ദ്രമായി. ഓവർ ഫ്ലോ ഔട്ട് ലെറ്റ് കപ്പാസിറ്റി 14,790 feet3/s (418.8 m3/s) ആണ്.  
## ചരിത്രം
1965-ൽ കോചിതി അണക്കെട്ടിന്റെ നിർമ്മാണത്തിന് തുടക്കംകുറിച്ചു. യുണൈറ്റഡ് ആർമി കോർസ് എൻജിനിയേഴ്സ് ആയിരുന്നു നിർമ്മാതാക്കൾ. നിർമ്മാണച്ചെലവ് 94.4 ദശലക്ഷം അമേരിക്കൻ ഡോളർ ഏകദേശം (400 കോടി രുപയിലധികം) ആയിരുന്നു. 1973-ൽ അണക്കെട്ട് പൂർത്തിയായി. 76.5മീറ്റർ ആണ് അണക്കെട്ടിന്റെ ഉയരം. 

കോചിതി പ്രദേശത്തുകാർ അണക്കെട്ടു കാരണം കൃഷിസ്ഥലം നഷ്ടപ്പെട്ടതിനെതിരെ ശക്തമായ എതിർപ്പുമായി രംഗത്തെത്തിയിരുന്നു. 2001-ൽ കോടതി അവരുടെ വാദങ്ങൾ അംഗീകരിച്ചു. അതിനെ തുടർന്ന് നിർമ്മാതാക്കളായ ആർമി കോർസ് എൻജിനിയേഴ്സിന് പൊതുമാപ്പ് പറയേണ്ടി വന്നു. കോചിതി അണക്കെട്ടിന്റെ ജലസംഭരണിയായ കോചിതി തടാകം കോചിതി തടാകത്തിൽ നിന്ന് 1973 മുതൽ ജലസേചനം ആരംഭിച്ചു.

കോചിതി അണക്കെട്ടിനോടനുബന്ധിച്ച് വിനോദസഞ്ചാരകേന്ദ്രവും സ്ഥാപിച്ചിട്ടുണ്ട്. കോചിതി തടാകത്തിൽ നിന്ന് മീൻപിടിക്കുന്നതിനും അനുവദിച്ചിരിക്കുന്നു എന്നാൽ തടാകത്തിലെ ഗതാഗതം കർശനമായി നിയന്ത്രിച്ചിരിക്കുകയാണ്. ബോട്ടുകളുടെ വേഗത്തിനും കടുത്ത നിയന്ത്രണമുണ്ട്.
## അവലംബം

## പുറത്തേയ്ക്കുള്ള കണ്ണികൾ

* Cochiti Lake Recreation Area official site 
* കണ്ണികൾv/uc/albuq/water/SanJuanChama/Reservoirs/fs/sjc_cochiti.html Bureau of Reclamation fact sheet for Cochiti Lake
* Cochiti Lake community website
* Geologic Map of the Cochiti Dam Quadrangle, Sandoval County, New Mexico United States Geological Survey

വർഗ്ഗം:അമേരിക്കയിലെ അണക്കെട്ടുകൾ
റോഗൺ ഡാം

സോവിയറ്റ് റിപ്പബ്ളിക്കായ താജിക്കിസ്ഥാനിലെ ഉയരം കൂടിയ കൃത്രിമ അണക്കെട്ടുകളിൽ ഒന്നാണ് **റോഗൺ ഡാം**. വാക്ഷ് നദിയിലാണ് ഇത് സ്ഥിതിചെയ്യുന്നത്.

## ചരിത്രം
1959-ലാണ് റോഗൺ അണക്കെട്ട് പദ്ധതി തുടങ്ങാൻ തീരുമാനിച്ചത്. 1965-ൽ അതിന്റെ രൂപരേഖ തയ്യാറാക്കി. നിർമ്മാണം തുടങ്ങാൻ പിന്നെയും 11 വർഷമെടുത്തു.1991-ൽ സോവിയറ്റ് യൂണിയൻറെ തകർച്ചയോടെ നിർമ്മാണം തടസ്സപ്പെട്ടു. വീണ്ടും പണിയാരംഭിച്ചപ്പോൾ പ്രകൃതിയാണ് വില്ലനായി രംഗത്തെത്തിയത്.1993-ൽ നിർമ്മാണം വെള്ളപ്പൊക്കം കാരണം തടസ്സപ്പെട്ടു. 

2007-ൽ ഈ പദ്ധതി പൂർത്തിയാക്കാൻ പുതിയ കരാറുണ്ടാക്കി. അതും പക്ഷെ നടപ്പായില്ല. താജിക്കിസ്ഥാൻ ഇപ്പോഴും റോഗൺ അണക്കെട്ടിന്റെ നിർമ്മാണം നടത്തിവരുന്നു. വാക്ഷ് നദിയിലുള്ള ഈ അണക്കെട്ട് ഇതിനകംതന്നെ 335 മീറ്റർ ഉയരത്തിൽ നിർമ്മിച്ചുകഴിഞ്ഞു. വൈദ്യൂതി ഉത്പ്പാദനത്തിന് ആറ് ടർബൈൻ അണക്കെട്ടിൽ സ്ഥാപിക്കാനാണ് പദ്ധതിയിട്ടിരിക്കുന്നത്. 3600 മെഗാവാട്ട് ആയിരിക്കും ഇവയിൽനിന്നുള്ള വൈദ്യൂതി ഉത്പ്പാദനം.

## അന്താരാഷ്ട്ര പ്രശ്നം
അണക്കെട്ടിനെപ്പറ്റി പഠനം നടത്താൻ അയൽരാജ്യമായ ഉസ്ബക്കിസ്ഥാൻ ഈയിടെ താജിക്കിസ്ഥാനോട് ആവശ്യപ്പെട്ടിട്ടണ്ട്. ഉസ്ബക്കിസ്ഥാനിലെ പരുത്തികൃഷിയ്ക്ക് ഈ അണക്കെട്ടിൽ നിന്ന് ജലസേചനം സാധ്യമാകമോ എന്നും എന്തെങ്കിലും പരിസ്ഥിതിപ്രശ്നങ്ങൾ വരാനിടയുണ്ടോയെന്നും മനസ്സിലാക്കാനാണ് ഈ പഠനം. 2010 ഒക്ടോബറിൽ ഉസ്ബക്കിസ്ഥാൻ പ്രസിഡന്റ് ഇസ്ലാം കരിംമോവ് റോഗൺ ജല വൈദ്യൂത പദ്ധതിയെ 'സ്റ്റുപ്പിഡ് പ്രൊജക്ട്' എന്നാണ് വിളിച്ചത്.

## അവലംബം

## പുറം കണ്ണികൾ

വർഗ്ഗം:താജിക്കിസ്ഥാനിലെ അണക്കെട്ടുകൾ
റോഹിൻടൺ. എഫ്. നരിമാൻ

സുപ്രീം കോടതിയിലെ ന്യായാധിപനും പ്രമുഖ നിയമജ്ഞനുമാണ് **റോഹിൻടൺ. എഫ്. നരിമാൻ** ( ജ: 1956 ആഗസ്റ്റ്).ന്യായാധിപനായി നിയമിക്കപ്പെടുമ്മതിനു മുൻപ് സുപ്രീം കോടതിയിലെ മുതിർന്ന അഭിഭാഷകനായിരുന്നു.1993 ൽ മുപ്പത്തിയേഴാമത്തെ വയസ്സിലാണ് റോഹിൻടണ് സുപ്രീം കോടതിയിലെ മുതിർന്ന അഭിഭാഷകൻ എന്ന പദവി നൽകപ്പെട്ടത്.ഇന്ത്യൻ ബാർ കൗൺസിൽ അംഗമായും അദ്ദേഹം ചുമതല വഹിച്ചിട്ടുണ്ട്. ഭാരതത്തിന്റെ സോളിസിറ്റർ ജനറലും ആയിരുന്നു റോഹിൻടൺ.പ്രശസ്ത നിയമജ്ഞനായ ഫാലി.എസ്. നരിമാനാണ് പിതാവ്.

## അവലംബം

വർഗ്ഗം:സുപ്രീംകോടതി
വർഗ്ഗം:1956-ൽ ജനിച്ചവർ
ഡി.​വൈ. ചന്ദ്രചൂ​ഢ്

സുപ്രീംകോടതിയിലെ മുൻ ന്യായാധിപനാണ് ഡിവൈ ചന്ദ്രചൂട്  ഈ പദവിയിൽ നിയമിതനാകുന്നതിനുമുൻപ് അലഹബാദ് ഹൈക്കോടതിയിലെ ചീഫ് ജസ്റ്റീസ് ആയിരുന്നു. മുംബൈ ഹൈക്കോടതി ജഡ്ജിയായും അദ്ദേഹം ചുമതല വഹിച്ചിട്ടുണ്ട്.
## പ്രധാന വിധി ന്യായങ്ങൾ
സുപ്രീംകോടതിയിലെ ന്യായാധിപ കാലത്ത്‌ ആകെ 1275 ബെഞ്ചുകളുടെ ഭാഗമായി ജസ്റ്റിസ്‌ ന്ദ്രചൂ​ഢ്, 613 വിധിന്യായങ്ങളെഴുതി. അതിൽ 500 എണ്ണവും ചീഫ്‌ ജസ്റ്റിസ്‌ പദവിയിലെത്തുന്നതിനു
മുൻപാണ്‌. 
* ശബരിമലയിലെ സ്ത്രീപ്രവേശം
* അയോധ്യക്കേസ്‌  
* സ്വകാര്യത മൗലികാവകാശമാണെന്നു വിധിച്ച പുട്ടസ്വാമികേസ്‌
* സ്വവർഗരതിയും വിവാഹേതരബന്ധവും ക്രിമിനൽ കുറ്റമല്ലാതാക്കിയ കേസുകൾ
* സ്വവർഗ വിവാഹത്തിനു നിയമസാധുത നൽകണമെന്ന ആവശ്യംതള്ളിയ സുപ്രിയ ച്രകബർത്തി കേസ്‌
* കശ്മീരിനുള്ള പ്രത്യേക പദവി റദ്ദാക്കിയതു ശരിവച്ച വിധി
* ക്രേന്ദ സർക്കാരിന്റെ ഇലക്ടറൽ ബോണ്ട്‌ പദ്ധതി അസാധുവാക്കിയ ഉത്തരവ്‌
* പട്ടികവിഭാഗങ്ങളിലെ അതിപിന്നാക്കക്കാരെ കണ്ടെത്താനുള്ളതരംതിരിവ്‌ തുടങ്ങി സുപ്രധാനമായ വിധിന്യായങ്ങൾ ഇതിൽപെടുന്നു. 
## അവലംബം

## പുറംകണ്ണികൾ
* Millennium laws For India Inc.---A symposium
* M E D I A T I O N – realizing the potential and designing. implementation strategies.
* First South Asian Regional Judicial Colloquium on Access to Justice 
* CHRI: Judicial Colloquia Series on Access to Justice 
* Justiciability of Economic, Social and Cultural Rights in the Pacific—A judicial colloquium and workshop
* Court of Judicature at Allahabad

വർഗ്ഗം:ഇന്ത്യയിലെ ന്യായാധിപന്മാർ
സാൻഡോവിൽ കൗണ്ടി

**സാൻഡോവിൽ കൗണ്ടി** അമേരിക്കൻ സംസ്ഥാനമായ ന്യൂ മെക്സിക്കോയിൽ ആണ് സ്ഥിതിചെയ്യുന്നത്. 2010-ലെ സെൻസസ് പ്രകാരം ഇവിടത്തെ ജനസംഖ്യ 131,561ആയിരുന്നു. ജനസംഖ്യയിൽ നാലാംസ്ഥാനത്തു നിൽക്കുന്ന ന്യൂ മെക്സിക്കോയിലെ കൗണ്ടിയാണിത്. കൗണ്ടി സീറ്റ് ബെർണാലില്ലോയാണ്. യുണൈറ്റഡ് സ്റ്റേറ്റ്സ് ആർമി കോർപ്സ് ഓഫ് എഞ്ചിനീയേഴ്സിന്റെ 'ഫ്ലഡ് ആൻഡ് സെഡിമെന്റ് കൺട്രോൾ' പ്രൊജക്ടിലെ നാല് ഡാമുകളിലൊന്നായ കോചിതി ഡാം ഇവിടെയാണ് സ്ഥിതിചെയ്യുന്നത്.  

## ചരിത്രം
സാൻഡോവിൽ കൗണ്ടി രൂപവത്കരിച്ചത് 1903-ൽ വടക്കുഭാഗത്തുള്ള ബെർണാലില്ലോ കൗണ്ടിയിൽ നിന്നാണ്. യഥാർത്ഥ കൗണ്ടി സീറ്റ് കോറെലെസ് ആണ്. 1905-ൽ ഇത് ബെർണാലില്ലോയിലേക്ക് മാറ്റി.

## അവലംബം

വർഗ്ഗം:അമേരിക്കൻ ഐക്യനാടുകളിലെ കൗണ്ടികൾ
ജെഫ്രീസ് സ്പൈഡർ മങ്കി

**ജെഫ്രീസ് സ്പൈഡർ മങ്കി** അഥവാ **ബ്ലാക്ക്‌  ഹാൻഡഡ് സ്പൈഡർ മങ്കി** സ്പൈഡർ മങ്കിയുടെ ഒരു ജനുസാണ്. ന്യൂ വേൾഡ് മങ്കി വിഭാഗത്തിൽ പെടുന്ന ഇവ മധ്യ അമേരിക്ക, മെക്സിക്കോയിലെ ചില ഭാഗങ്ങൾ, കൊളംബിയയിലെ ഒരു ചെറിയ ഭാഗം മുതലായ ഭാഗങ്ങളിൽ കാണപ്പെടുന്നു. ഈ ജനുസ്സിൽ കുറഞ്ഞത് അഞ്ച് ഉപജാതികളുണ്ട്. പനാമ, കൊളംബിയ, ഇക്വഡോർ എന്നിവിടങ്ങളിൽ കാണപ്പെടുന്ന ബ്ലാക്ക്‌ ഹെഡ്ഡഡ് സ്പൈഡർ മങ്കിയെ ചില പ്രിമറ്റോളജിസ്റ്റുകൾ ജെഫ്രീസ് സ്പൈഡർ പോലെ തന്നെ വർഗ്ഗീകരിച്ചിട്ടുണ്ട്. 

ഏറ്റവും വലിയ ന്യൂ വേൾഡ് മങ്കികളിൽ ഒന്നാണ് ജെഫ്രീസ് സ്പൈഡർ മങ്കി, പലപ്പോഴും ഇതിന് 9 കിലോ വരെ തൂക്കം ഉണ്ടാവാറുണ്ട്. അതിന്റെ കൈകൾ കാലുകളേക്കാൾ വളരെ ദൈർഘ്യമേറിയതാണ്, അതിന്റെ പിടിക്കാനും പിടിയിൽ നിർത്താനും കഴിവുള്ള വാൽ (പ്രിഹെൻസൈൽ ടെയിൽ) കുരങ്ങിന്റെ മുഴുവൻ ഭാരം പിന്തുണയ്ക്കുകയും ഒരു അധിക കൈ അല്ലെങ്കിൽ കാൽ ആയി ഉപയോഗിക്കപ്പെടുകയും ചെയ്യുന്നു. അതിന്റെ തള്ളവിരൽ പൂർണ്ണവളർച്ചയെത്താത്തതും എന്നാൽ, മറ്റ് വിരലുകൾ നീളമുള്ളതും, ശക്തവും, കൊളുത്ത് പോലെയുള്ളതുമാണ്. ഈ അനുകൂലനങ്ങൾ കുരങ്ങനെ മരച്ചില്ലയിലൂടെ കൈകൾ ആട്ടി അനായാസം ചലിക്കാൻ സഹായിക്കുന്നു 

20 മുതൽ 42 വരെ അംഗങ്ങളുള്ള, കൂടിയും കുറഞ്ഞും ഇരിക്കുന്ന സംഘങ്ങളായാണ്, ജെഫ്രീസ് സ്പൈഡർ മങ്കി കാണപ്പെടുന്നത്. ഭക്ഷണക്രമം പ്രധാനമായും പഴുത്ത പഴങ്ങളാണ്, അതിനാൽ ജീവിക്കാൻ വലിയ വനപ്രദേശം ആവശ്യമായി വരുന്നു.  ആവാസവ്യവസ്ഥയുടെ നഷ്ടം, വേട്ടയും വളർത്തുമൃഗങ്ങളുടെ കച്ചവടവും മൂലം ഇവയെ ഇപ്പോൾ  വംശനാശ ഭീഷണി നേരിടുന്ന ഒരു ജീവി വിഭാഗമായി ഐ.യു.സി.എൻ. കണക്കാക്കുന്നു.  
വലത്ത്‌|ലഘുചിത്രം|Using its prehensile tail near Tortuguero, Costa Rica

## അവലംബം

## ബാഹ്യ കണ്ണികൾ
* ARKive – images and movies of the black-handed spider monkey ''(Ateles geoffroyi)'' 

വർഗ്ഗം:മദ്ധ്യ അമേരിക്കയിലെ സസ്തനികൾ
വർഗ്ഗം:കൊളംബിയയിലെ സസ്തനികൾ
വർഗ്ഗം:കോസ്റ്റ റീക്കയിലെ സസ്തനികൾ
വർഗ്ഗം:ഗ്വാട്ടിമാലയിലെ സസ്തനികൾ
വർഗ്ഗം:മെക്സിക്കോയിലെ സസ്തനികൾ
വർഗ്ഗം:പനാമയിലെ സസ്തനികൾ
ഇൻഗുറി അണക്കെട്ട്

ഹൈഡ്രോ ഇലക്ട്രിക്ക് ഡാമായ **ഇൻഗുറി അണക്കെട്ട്**  ജോർജിയയിലെ ഇൻഗുറി നദിയിലാണ് സ്ഥിതിചെയ്യുന്നത്. ലോകത്ത് ഏറ്റവും ഉയരമുള്ള (271.5 മീറ്റർ) രണ്ടാമത്തെ കോൺക്രീറ്റ് ആർച്ച് ഡാമാണിത്.  ജ്വരി പട്ടണത്തിന് വടക്കുഭാഗത്താണിത് സ്ഥിതിചെയ്യുന്നത്.

## ചരിത്രം
ഇൻഗുറി അണക്കെട്ടിന്റെ നിർമ്മാണം 1961-ൽ ആരംഭിച്ചു. 1978 ആയതോടെ അണക്കെട്ട് ഭാഗികമായി പ്രവർത്തനം തുടങ്ങി.1987-ലാണ് നിർമ്മാണം പൂർത്തീകരിച്ചത്. വൈദ്യൂതി ഉത്പ്പാദനത്തിനാണ് ഈ അണക്കെട്ട് നിർമ്മിച്ചത്. അതിനായി 20 ടർബൈനുകൾ സ്ഥാപിച്ചു. ഓരോ ടർബൈനും 66 മെഗാവാട്ട് ഉത്പാദനശേഷി ഉണ്ടായിരുന്നു.ആകെ 1320 മെഗാവാട്ട് വൈദ്യൂതി ഉത്പ്പാദനം. ജോർജിയയിൽ ആവശ്യമുള്ള വൈദ്യൂതിയുടെ പകതിയോളം ഈ പദ്ധതികൊണ്ട് ലഭിക്കുന്നു. 

## സാങ്കേതിക സവിശേഷതകൾ
ഇൻഗുറി അണക്കെട്ടിലെ വൈദ്യൂതോൽപ്പാദന യൂണിറ്റുകൾ അബ്ഖാസിയയിലാണ്. ജോർജിയയുടെ ഭാഗമായ സ്വയംഭരണാവകാശമുളള റിപ്പബ്ളിക്കാണ് അബ്ഖാസിയ. അബ്ഖാസിയൻ സർക്കാരാണ് ഇൻഗുറി അണക്കെട്ടിന്റെ വൈദ്യൂതോൽപ്പാദന യൂണിറ്റുകളുടെ പ്രവർത്തനം നിയന്ത്രിക്കുന്നത്.1999-ൽ ഒരു സംഘം വിദഗ്ദ്ധ എൻജിനിയർമാർ ഇൻഗുറി അണക്കെട്ട് സന്ദർശിച്ചു. അവരുടെ നിർദ്ദശപ്രകാരം ചില നിർമ്മാണപ്രവർത്തനങ്ങൾ അണക്കെട്ടിൽ നടത്തി. അഞ്ച് ജനറേറ്ററുകളിൽ ചില പരിഷ്ക്കാരങ്ങളും വരുത്തി. യൂറോപ്യൻ യൂണിയനും ജോർജിയയും ജപ്പാനും അതിന് സാമ്പത്തിക സഹായം അനുവദിച്ചു.

## അവലംബം

വർഗ്ഗം:ജോർജിയയിലെ അണക്കെട്ടുകൾ
വർഗ്ഗം:ജലവൈദ്യുതനിലയങ്ങൾ
ബ്ലാക്ക്‌ ഹെഡ്ഡഡ് സ്പൈഡർ മങ്കി

മദ്ധ്യ-ദക്ഷിണ അമേരിക്കയിൽ നിന്നുള്ള ന്യൂ വേൾഡ് മങ്കി വിഭാഗത്തിൽ പെടുന്ന ഒരിനം  സ്പൈഡർ കുരങ്ങനാണ് **ബ്ലാക്ക്‌ ഹെഡ്ഡഡ് സ്പൈഡർ മങ്കി** (Ateles fusciceps). കൊളംബിയ, നിക്കരാഗ്വ, പനാമ എന്നിവിടങ്ങളിൽ ഇവ കാണപ്പെടുന്നു. കോളിൻ ഗ്രോവ്സ് (1989), കെല്ലോഗ് ആൻഡ് ഗോൾഡ്മാൻ (1944) പോലുള്ള പ്രിമറ്റോളജിസ്റ്റുകൾ ഇതിനെ പ്രത്യേകം ജീവിവർഗത്തെ പരിഗണിച്ചു എങ്കിലും ഫ്രോലിച്ച് (1991), കോളിൻസ് ആൻഡ് ഡുബാക് (2001), നീവ്സ് (2005) തുടങ്ങിയ ഗവേഷകർ ജെഫ്രീസ് സ്പൈഡർ മങ്കിയുടെ ഒരു ഉപജാതിയായി ആണ് ഇവയെ ഗണിച്ചുവരുന്നത്. 

രണ്ടു ഉപജാതികൾ ഇവയാണ്:  
* ബ്രൗൺ ഹെഡ്ഡഡ് സ്പൈഡർ മങ്കി (Ateles fusciceps fusciceps) - വടക്ക് പടിഞ്ഞാറൻ ഇക്വഡോറിൽ കാണപ്പെടുന്നു 
* കൊളംബിയൻ സ്പൈഡർ മങ്കി ( Ateles fusciceps rufiventris) - തെക്കുപടിഞ്ഞാറൻ കൊളംബിയ തൊട്ട് .കിഴക്കൻ പനാമ വരെ. 
ബ്രൗൺ ഹെഡ്ഡഡ് സ്പൈഡർ മങ്കി സമുദ്രനിരപ്പിൽ നിന്ന് 100 മുതൽ 1,700 മീറ്റർ വരെ ഇടയിൽ ഉഷ്ണമേഖലാ ഉപഭോഗിയോടുകൂടിയ ഈർപ്പമുള്ള വനങ്ങളിൽ താമസിക്കുന്നു. ഒരു ചതുരശ്ര കിലോമീറ്ററിന് 1.2 കുരങ്ങുകൾ എന്ന ജനസാന്ദ്രതയിൽ ആണ് ജീവിക്കുന്നത്. കൊളംബിയൻ സ്പൈഡർ മങ്കി വരണ്ട വനങ്ങളിലും, ഈർപ്പമുള്ള വനങ്ങളിലും  മേഘ വനപ്രദേശങ്ങളിലുമാണ് ജീവിക്കുന്നത്. സമുദ്രനിരപ്പിന് 2,000 മുതൽ 2,500 മീറ്റർ വരെ ഉയരത്തിൽ ജീവിക്കാനാകും. 

ബ്രൗൺ ഹെഡ്ഡഡ് സ്പൈഡർ മങ്കിക്ക് കറുപ്പ് അല്ലെങ്കിൽ തവിട്ട് ഉടലും ബ്രൗൺ നിറമുള്ള തലയും ഉണ്ട്. കൊളംബിയൻ സ്പൈഡർ മങ്കിയുടെ ശരീരം മുഴുവനും കറുത്ത നിറവും താടി വെളുത്തതുമാണ്.  ബ്ലാക്ക്‌ ഹെഡ്ഡഡ് സ്പൈഡർ മങ്കി ന്യൂ വേൾഡ് മങ്കി വിഭാഗത്തിൽ വലിപ്പമുള്ള ഒരു ജനസ്സാണ്. വാൽ ഒഴിവാക്കിയാൽ ശരീരത്തിന്റെ നീളം ഏകദേശം 39.3 മുതൽ 53.8 സെന്റീമീറ്റർ വരെ ആണ്. പ്രിഹെൻസൈൽ വാലിന്റെ നീളം 71.0 മുതൽ 85.5 സെന്റീമീറ്റർ വരെ വരും. ആണുങ്ങൾ ശരാശരി 8.89 കിലോഗ്രാം ഭാരവും (19.6 എൽ) സ്ത്രീകൾക്ക് 8.8 കിലോഗ്രാം ഭാരവും (19 പൗണ്ട്) തൂക്കവുമുണ്ട്. തലച്ചോറിന് 114.7 ഗ്രാം തൂക്കമുണ്ട്. 

കടുത്ത വംശനാശ ഭീഷണി നേരിടുന്ന ഒരു വിഭാഗമായാണ് ഐ.യു.സി.എൻ. ബ്ലാക്ക്‌ ഹെഡ്ഡഡ് സ്പൈഡർ മങ്കി യെ കണക്കാക്കുന്നത്. 

## അവലംബം

വർഗ്ഗം:കൊളംബിയയിലെ സസ്തനികൾ
വർഗ്ഗം:ഇക്വഡോറിലെ സസ്തനികൾ
വർഗ്ഗം:പനാമയിലെ സസ്തനികൾ